ҚАРЗ ҲАҚИДА - Баҳоуддин Нақшбанд ёдгорлик мажмуаси маркази\nҚарз беришнинг савоби ҳадя берганнинг савобидан кўра кўпроқлиги ҳақида ҳадиси шариф бор. Узиш ниятида қарз олган кишига Аллоҳ таолонинг Ўзи ёрдам беради деган маънода Пайғамбаримиз соллаллоҳу алайҳи ва салламдан ҳадислар ривоят қилинган. Худо сақласин у, агар банда еб кетиш ниятида бировдан қарз олса, ундай одам ўз бошига бало юклаб олган бўлади ва ниятига мувофиқ бу қарзидан қутулолмай кетади. Имтиҳон дунёсини тарк этганидан кейин унинг яқинлари қарзини узадими-йўқми, номаълум.\n“Қарз” сўзи аслида кесиш маъносини беради. Яъни, имкони бор одам ўзининг маблағи ёки сармоясидан қандайдир бир қисмини кесиб, бошқасига беради. Олган одам эса ўша кесилган жойни яна қайта тиклаб бериши лозим. Қуръони мажиднинг бир неча жойида “Аллоҳ учун қарзи ҳасана берувчи борми?” маъносидаги оятлар келади (Бақара сураси, 245 ояти; Моида сураси, 12 ояти). Бу бой, мард кишиларга хитоб. Ўшандай кишилар қарзи ҳасана4 беришсин ва қарз олган тараф то жойини тўлдиргунича сабр этиб, қисталанг қилмай турсин. Бу вақтда Раззоқ ва Ваҳҳоб Аллоҳ таоло Ўз фазли билан бошқа томондан қарзи ҳасана берган мўмин бандасига файзу баракот етказиб туради. Бу одамзотнинг эмас, Ҳақ субҳонаҳу ва таолонинг ваъдаси. У Зот ваъдасига асло хилоф қилмайди!\nБандасининг иши – Ундан дуо қилиб сўраш ва шу йўналишда тўғри ният билан ҳаракат қилиш. Мисоли тоғнинг этагида туриб: “Эй Худо, менинг шу тоққа чиқишимни насиб қил”, деб сўраб, кейин тоққа чиқишни бошлашдек. Шунда ҳам Парвардигор насиб қилсагина, тоғнинг тепасига чиқади, насиб этмаган бўлса, бир қадам ҳам силжиёлмайди. Эътиқодимиз ана шундай. “Олма, пиш, оғзимга туш”, деб ҳаракатсиз қараб ўтириш бизнинг йўлимизга тўғри келмайди. Чунки ҳазрат Биби Марямга ҳам: “Қуриган хурмо шохини силкит”, дейилди (Марям сураси, 25 ояти). Силкитмаса ҳам беришга қодир эди, лекин Ўз неъматини шу силкитиш сабабига боғлаб қўйди. Силкитди, қуриган хурмодан мева тўкилди.\nЗотан, бу дунё ишлари сабабларга пайваста қилинган. Демак, сўраб Аллоҳ таолога илтижо қиламиз, сўраганимизга мувофиқ ҳаракат қилиб, сабабларни амалга оширамиз. Бериш ё бермаслик, етказиш ё етказмаслик Унинг сири. Ҳукм ҳам Уники, хоҳиш ҳам!\nХоҳлаган вақтида ҳар қандай сабабни ўртадан кўтариб, тўғридан тўғри етказади ҳам.


Гулнора Каримовa Москвада катта тадбир ўтказди\nКаримовнинг тўнғич қизи Гулнора Каримова Москвада ўтказилган маданий тадбир чоғида\nПрезидент Ислом Каримовнинг тўнғич қизи раҳбарлик қилаётган Ўзбекистон маданияти ва санъати форуми жамғармаси 18 май куни Москвада катта тадбир ўтказиб, зиёфатига маҳаллий казо-казоларни чақирди.\nЖамғарманинг Тошкентдаги офиси ходимаси Шаҳзоданинг айтишича, Москвадаги энг қиммат кошоналардан бирида ўтадиган бу тадбир тўлалигича ўзбек санъатига бағишланади.\nШу ўринда айтиш жоизки, бу тадбирда меҳмонлар нафақат Ўзбекистондан борган санъат усталарининг концертидан, балки ўзбек нозу неъматлари ҳамда таомларидан ҳам баҳраманд бўлади.\nГулнора Каримова раҳбарлигидаги бу жамғарма Москвада шу каби тадбирларни илгари ҳам ўтказиб келган. Уларда Россия сиёсати, бизнеси ва санъати оламида таниқли шахслар иштирок этган. Масалан, ўтган йилги тадбирда Россия бош вазирининг биринчи ўринбосари Дмитрий Медведев, Владимир Путиннинг ëрдамчиси Игорь Шувалов, Хавфсизлик кенгаши котиби Игорь Иванов, Давлат думаси депутатлари Артур Чилингаров, Любомир Тян, Сулейман Керимов, олигархлар Михаил Фридман, Искандар Маҳмудов, Владимир Евтушенков, Юрий Шафраник, Давид Якобашвили, Россиядаги энг бой ва қудратли ўзбеклардан бири Алишер Усманов, Россиядаги марказий телеканаллар раҳбарлари Константин Эрнст и Олег Добродеев ҳам қатнашганди. Нуфузли меҳмонлар бу сафар ҳам таклиф этилган.\nКузатувчилар Г.Каримова Москвада ҳар йили бу каби тадбирлар уюштириш орқали ўзини кўз-кўз қилишини айтмоқда.\n“Озодлик” мухбири бу йилги тадбир ўтказилган “Форум ҳолл”га телефон қилиб, шундай тадбирлар тахминан қанчага тушиши билан қизиқди.\n“Ижара, овқат ва ҳокозолар билан бир кишига 150 евро тўғри келади. Агар ўзингиз овқат олиб келаман десангиз, у ҳолда ошхонанинг ижара пулини тўлайсиз. Хуллас, буларнинг барчаси ғоя, ҳажм ва ва ҳоказолардан иборат. Бугун, масалан, 700га яқин одам келади. Бундан ташқари, саҳналар қурилган, мониторлар қўйилган. Умуман юқори даражадаги зиëфат бўлади”, - деди “Форум ҳолл” директори Борис Аркадьев.\n“Фарғона.ру” сайти бош муҳаррири Даниил Кислов Г.Каримова бошчилигида Москвада ўтказилган тадбир шунчаки зиёфатбозлик эканини айтади.\n“Менимча, бу ўзига тўқ, бойвачча, хуллас, Москвадаги ҳаëтдан талтайган одамлар учун навбатдаги бир зиёфат кечаси. Мен Марказий Осиёдаги бошқа бир давлатнинг маданий тадбирида қатнашган эдим. Одамлар у ерга бориб ўйнаб, еб-ичиб дам олиб ўтиради. Ҳаттоки саҳнадаги қўшиқчиларни кўпинча эшитмайди ҳам. Қошиқларни тақиллатиб, қутуриб, оёқни узатиб, истаганини қилиб ўтиради”, - дейди Д.Кислов.\nЎзбекистон маданияти ва санъати форуми жамғармаси агар катта бир маданий кеча уюштираëтган бўлса, нима учун бу очиқ-ошкора ўтмайди, оммавий ахборот воситаларида кенг ëритилмайди? Ҳолбуки, бу кечадан мақсад ўзбек маданияти ва санъатини тарғиб этиш бўлса?\n“Бир ой аввал худди шу саволни Ўзбекистон маданияти ва санъати форуми жамғармаси раҳбарларига яқин одамлардан бирига берганимда: “Биз у ерга турли оммавий ахборот воситаларини таклиф этиб, уларнинг биз ҳақимизда ëмон нарсаларни ëзишини истамаймиз”, - деган жавоб олдим. Ёмон иш қилинмаётган, бор-йўғи маданий тадбир ўтказилаётган бўлса, ким улар ҳақида ёмон ёзиши мумкинлигини сўрасам, индамай қўя қолди. Шундан кейин мен Гулнора Исломовна ўз манфаатларини кўзлаган ҳолда бундай тадбирлар уюштиряпти, деган хулосага келдим. Афтидан, Гулнорага Россиядаги нуфузли одамлар кампаниясида юриш, улар орасидан дўст орттириш, ўзига яраша обрў қозониш ëқади”, - деди Д.Кислов.\nХўш, Г.Каримова ўз мақсадига эришяптими, деган саволга жавоб берар экан Д.Кислов:“Билмадим. Мен у доираларда юрмайман. Бундай акциялар қандай қабул қилиняпти, буни ташқаридан муҳокама қилиш қийин. Биласизми, ҳар бир соғлом киши пахта нима, чаноқ нима, ажратишни билади. Ҳаттоки пули кўпайиб қутурган одам ҳам бу каби тадбирларнинг асл мақсадини тушуниб етади. Гулнора Исломовнанинг ўрнида бўлганимда, агар ҳақиқатан ҳам юртим маданиятини ташвиқот қилмоқчи бўлсам, бундай тадбирларга кетадиган маблағни телевидение, газеталарга берган, телекўрсатувлар тайëрлашни, турли мақолалар ëзишни буюрган бўлардим. Катта концерт дастурлари уюштирдим. Лекин Гулнора уни тор доираларда қиляпти. Оддий халққа бу ишларнинг маҳсули етиб бормайди”, - деди.\nСиëсатшунос Тошпўлат Йўлдошев фикрича, бу каби тадбирларнинг ҳаммаси Ўзбекистоннинг халқаро обрўси борлигини таъкидлаш мақсадида қилиняпти.\n“Раҳбариятимиз халқнинг ижтимоий аҳволи билан қизиқаëтгани йўқ. Халқ бир томонда бўлса, ҳукумат бошқа томонда. Протокол соҳасида кўп ишлаганим учун айтишим мумкинки, бундай тадбирларга камида 100 минг евро кетади. Бундай тадбирлар нафақат Москвада, балки бошқа шаҳарларда ҳам ўтказилди ва ўтказилиб келмоқда. Ҳукуматимиз бошқалардан кам жойи йўқлигини бўрттириб кўрсатиш учун бундай тадбирларни ўтказяпти”, - дейди Т.Йўлдошев.


Нишон тумани Нуристон шаҳарчасида жойлашган кўп қаватли уйларга хизмат кўрсатувчи Хусусий уй-жой мулкдорлари ширкатларида ҳисобот-сайлов йиғилиши бўлиб ўтди. — Nishont.UZ\nadmin 12.02.2020 Mahalliy\nШаҳарча ҳудудида 4 та Хусусий уй-жой мулкдорлари ширкатлари (ХУЖМШ) фаолият юритади. «Нурафшон» ХУЖМШ 4 та, «Гулистон» ХУЖМШ 5 та, «Нурчи юлдуз» ХУЖМШ 7 та, «Кимёгар дури» ХУЖМШ 2 та кўп қаватли уйларга хизмат кўрсатади. Ширкат раислари 2019 йил давомида амалга оширган ишлари бўйича мулкдорларга ҳисобот берди. Мулкдорларнинг кўпчилик овози билан «Нурафшон» ХУЖМШга Сатторов Ибодулла, «Гулистон» ХУЖМШга Менглиев Нормўмин, «Нурчи юлдуз» ХУЖМШга Жамолов Алиқул ва «Кимёгар дури» ХУЖМШга Жўраева Раъно ширкат раиси этиб сайланди.\nНишонда «Темир дафтар»даги оилаларга 5 минг 400 бош товуқ тарқатилди\nЭҲТИЁЖМАНД КЕКСАЛАР ХОНАДОНИ ТАЪМИРЛАБ БЕРИЛДИ


КАМОЛИДДИН ҚОСИМОВ: “АЛАНГА” ФИЛЬМИДАГИ РОЛИМНИ КЎРИБ... 20.06.2013 10:44\nРежиссёр Саид Мухторовнинг “Аланга” фильмини дубляж ишлари якунланди.\nФильм тарбиявий аҳамиятга эга бўлиб, унда айрим кутилмаганда бошига бахт қуши қўниб, бойликка эришган инсонларни, “Кўрмаганнинг кўргани қурсин” мақолига хос ҳолда, ҳаттоки жигарчиликни ва ўзига яхшилик қилган инсонларни ҳам унутиб юборишлари, ҳаққоний кўрсатиб берилган.\nФильмда бош қаҳрамонлардан бири Содиқ ролини актёр Камолиддин Қосимов ижро этди. Камолиддин Қосимов шу кунгача “Имкон”, “Гирдоб”, “Суперкуёв”, “Кундош” фильмларида турли ролларни ижро қилган. “Аланга” фильмидаги роль унинг илк бош ролидир.\n- Нима деб ўйлайсиз, сизнинг образингиздан томошабин ўзи учун нима олиши мумкин?\n- Одатда, томошабинлар фильмни, ундаги ролни кўриб хулоса чиқарадилар. Менинг образим, баъзи ўзининг босар-тусарини билолмай, ўзини боса олмай қолган, тез келган бойликдан ўзини йўқотиб қўйган, ўзини босолмай, оиласини, ўзининг туғишганларини унутиб қўйган, яқин дўстларини менсимай юрган инсонларни юзига ойна тутади, деб ўйлайман. Мен шундай манман инсонларни ўз ролим орқали очиб беришга ҳаракат қилдим. Чунки, кеча-кундузда шундай инсонлар жуда ҳам кўп. Санашга бармоқ ҳам етмайди. Бойлик кўзини кўр қилиб қўйган, ҳовли-жой, молу мулкни туғишганидан афзал билади, бошқа ҳеч нарсани кўрмайди! Мана шундай инсонлар “Аланга” фильмидаги ролимни кўриб, қаҳрамонимнинг ҳаракатлари уларга оз бўлса ҳам таъсир қилиб, бироз бўлса ҳам ижобий тарафга ўзгаришса, сал бўлса ҳам меҳр-оқибат тушунчаларини тушуниб ета бошласалар, мен ўз мақсадимга эришдим, деб ҳисоблайман.\n- Ролингизни ўзингиз учун энг қийин бўлган жиҳатлари?\n- Менинг қаҳрамонимнинг ўта бир ноҳақлик қиладиган эпизоди бор. Агар бу ҳақида очиқроқ гапирсам, фильмнинг мазмунини ошкор қилиб қўйишим мумкин. Лекин, бу саҳна инсонийлик туйғулари билан боғлиқ бўлиб, мен учун жуда ҳам оғир бўлди! Фильмнинг айрим сюжетлари ҳаётдаги реал воқеалардан олинган. Мен ижро қилган саҳна ҳам, ҳаётда бўлган экан... Тўғриси, қандай қилиб, ўша инсон, яъни мени қаҳрамонимнинг прототипи бу ишни қилганлигидан ҳайронман. Бу саҳнадаги ноҳақликни амалга ошириш учун инсон ўта худбин ва бағритош бўлиши керак, назаримда. Афсуски, ҳаётда шундай инсонлар бор. Мен эса, ҳаётда бунчалик бағритош эмасман, балки шунинг учун ҳам, бу саҳнани ижро қилишим жуда ҳам ўзим учун қийин бўлди! Ўзимни ўша ҳаётдаги прототипнинг ўрнига қўйиб кўришга ҳаракат қилдим. Билмадим, мен ўзим ҳаётда шундай вазиятга тушсам, шундай қила олармидим? Менимча, йўқ! Мен шошилинч қарор чиқармай, аввал ўйлаб, кейин иш қилган бўлардим!\n- Бошқа соҳа вакили экансиз, кино оламига кириб келишингизга нима сабаб бўлди?\n- Кинога ёшлигимдан қизиқардим. Лекин, бошқа соҳада фаолият юритишимга тўғри келди. Аммо, вақт ўтиши билан барибир, кино олами, мени ўзига оҳанграбодек тортиб олди! Режиссёр Саид Мухторов менга устозлик қилди. Сўнг, кичикроқ ролга таклиф қилдилар. Ишончларини оқладим шекилли, кейин яна бошқа ролларга ҳам таклифлар бўла бошлади. Шу кунгача бир неча фильмларда роллар ижро этдим.\n- “Аланга” фильмида режиссёр Саид Мухторов билан яна биргаликда ишлай қандай бўлди? Қолаверса, бу илк бош ролингиз бўлгани учун ҳам, сиздан катта масъулият талаб қилганлиги аниқ. Режиссёр Саид Мухторов-чи? Сизнинг ролингиздан қониқдими?\n- (самимий) Режиссёр Саид Мухторов билан ишлаш жуда қийин! Чунки, у киши характерли инсон, жуда ҳам талабчан ижодкор! Сизга ролни тушунтириб бераётганда беихтиёр ўша қаҳрамонни ўзи ижро этиб юбораётгандек бўлади. Ролингизнинг мазмун-моҳиятини, характери ва ҳолатини, тўлиқ, мукаммал тушунтириб беради. Кейин эса, ўша ролни чиқариб бермагунингизча қўймайди! Баъзи режиссёрлар ролни осонгина, “мана буни, буни қил” деб, суратга олиб ташлайверади. Саид ака эса, ундай эмас! Ўша ролни чиқариб бермагунингизча, қўймай, керак бўлса, йиғлатишгача боради! Ўша актёрни образ ҳолатига киргазиб, ўзига керакли ролни чиқариб олади.\n- Бу фильмда актёр Улуғбек Қодиров билан партнёр сифатида роль ижро қилдингиз. Фильм сюжети бўйича ҳам дўст, ҳам душмансизлар. Улуғбек Қодиров билан роль ижро қилиш қандай кечди?\n- Улуғбек Қодиров маҳоратли актёр. У мени қаҳрамонимга қайсидир маънода рақиб. Ҳаётда эса, Улуғбек Қодиров яхши инсон. У билан бирга роль ижро қилиш қийин кечмади. Ўз қаҳрамони ҳолатини бир зумда чиқариб бера олади.\n- Биринчи бош роль ва яна айнан салбий қаҳрамон экан. Томошабинлар сизни ёмон кўриб қолишларидан чўчимадингизми?\n- Биласизми, менинг қаҳрамоним ўта салбий қаҳрамон эмас! У жиддий, характерли образ, деб ўйлайман. Агар томошабинлар бу ролдан кейин мени ёмон кўриб қолишса, демак, мен ўз ролимни маромига етказган бўламан ва бу актёр учун катта ютуқ, деб ўйлайман. Мен ўз ёшимга мос қаҳрамон ролини ижро қилишга ҳаракат қилдим. Ёшимга муносиб бўлмаган равишда севиб қоладиган, томошабиннинг ғашини келтирадиган ёки ёшимга ярашмаган бачкана бир қаҳрамон яратганим йўқ, деб ўйлайман! Қолаверса, менимча, ҳақиқий актёр ижобий ёки салбий деб, роль танлаб ўтирмаслиги керак. Агар ўша қаҳрамонни юракдан ижро қилса, ҳаттоки салбий қаҳрамонга ҳам томошабинлар меҳр қўйиб қолишлари мумкин. Ёки, ўша салбий қаҳрамоннинг ҳолати уларга сабоқ бўлиб, ўзларига яхши хулоса чиқаришлари ҳам мумкин. Менинг қаҳрамонимни қай даражада салбий ва ижобий жиҳатлари борлигига эса, фильм экранга чиққач, томошабинлар баҳо берадилар, деб ўйлайман.\n- Айнан шу фильмнинг ўзи, ролингиз, суратга олиш жараёнлари, режиссёр Саид Мухторов билан биргаликда ишлаш, сизга нима бера олади?\n- “Аланга” устозим режиссёр Саид Мухтор бошчилигида суратга олинди. Ролимни суратга олиш жараёнлари менга жуда ҳам кўп нарса берди! Маънавий, тарбиявий тарафдан таъсири катта бўлди, деб ўйлайман. Яна шуни айтишим мумкинки, бу фильм катта экранларга чиққанда, “кўзлари кўр” яъни рамзий маънодаги “кўр”, бойлик ва манманлик кўзини кўр қилиб қўйган, меҳр кўзларини парда қоплаган инсонлар, бу фильмни кўриб, маънавий тарафлама кўп нарса тушунишлари ва олишлари мумкин, назаримда.


21 сентябрь, 2021, 08:00\n“Барселона” бош мураббийи Рональд Куманнинг клуб билан амалдаги шартномаси 2022 йилнинг ёзида якунланади. Агар каталонияликлар нидерландиялик мураббий билан янги битим имзоламаса, унга 6 миллион евро миқдорида бадал тўлашига тўғри келади.\nИспания матбуотининг ёзишича, шартномага бу банднинг киритилгани бежиз эмас. Рональд Куман “Барселона”га таклиф этилганида у Нидерландия терма жамоасини бошқараётган эди. Амалдаги шартнома бир томонлама бекор қилингани учун Куман Нидерландия футбол федерациясига компенсацияни ўз чўнтагидан тўлаган.\nАгар каталонияликлар Куманни ишсиз қолдирадиган бўлса, унга компенсация тўлашга мажбур бўлади.\n“Барселона” Чемпионлар лигаси гуруҳ босқичининг биринчи турида “Камп Ноу”да “Бавария”га 0:3 ҳисобида ютқазганидан кейин Куманнинг кетиши ҳақидаги хабарлар тарқала бошлади.


Фақат эркаклар учун 39 — Dilkashradio.com\nФақат эркаклар учун 39\nАссалому алайкум хурматли радио тингловчи мухлислар. Эфир орқали сизлар учун берилиб бораётган эшттиришларимиздан бири. Тўғрироғи бугунги эшттиришимизни эркакларимиз учун бағишламоқчимиз. Бизга қанчалик маълумки эркаклар оилада кўп масалаларни хал қилишади. Шунинг учун хам эркакларга кимнингдир ёрдами ёки маслахати доимо керак бўлади деб ўйлаймиз. Эркак киши ташқарида ёки ишхонада ўзига яраша обруга эга бўлиши учун, уйда хам ўз обрусини сақлай билиши керак деб ўйлаймиз. Бунинг учун эса доимо оила азоларига ва айниқса ўз аёлига нисбатан эътиборли бўлмоғи лозим.\nНима сабабдандир айниқса бизда аёл кишига уй ишларида ёрдамлашиш ёки салгина ёшимиз каттароқ бўлгач ўз аёлимизга гул совға қилишга унчалик эътибор берилмайди. Биз айтмоқчи эмасмиз хамма эркакларимих хам шундай деб. Эркакларимиз орасида хам ажойиб кишилар топилади. Келинг шу ўринда бир мисол келтириб ўтай. Феврал ойининг ўрталари эди. Мен эрталаб соат олтиларда югуриш учун кўчага чиқдим. Албатта спорт билан шуғилланиб уйга қайтаётган чоғимда узоқдан келаётган бир кишига кўзим тушиб қолди. У киши менга яқинроқ келганида қарасам ёши тахминан олтмиш беш балки ундан хам каттароқ бўлган бир кекса киши эканлигига кўзим тушди.\nЭнг қизиғи шундаки у кишининг қўлида чиройли гуллар бор эди. Бир қўлида эса хасса ушлаган холда, хар замонда тўхтаб ажойиб кийимларини ва тақиб олган галстугини ўзи билганича тўғрилаб қўярди. Биринчи бу нарса менга оддий холдек туюлди. Лекин яхшилаб бош қотириб ўйлаб кўрсам ўша куни севишганлар куни экан. Шундан ўзимча хуллоса қилдимки ушбу отахон ўз севганига гул совға қилиш мақсадида қайиргадир кетаётган экан. Албатта биз учун бу нарса кулгули бўлиб туюлиши мумкин. Лекин шу кишининг қилаётган иши шахсан мен учун бир умурлик намўна бўлиб қолди. Азиз радио тингловчилар. Нима деб ўйлайсиз сиз, хали хам ўз аёлингизга гул совға қилаяпсизми.\nХаётингиздаги энг қўвончли кунингиз яъни туйингиз бўлган кунни санаси эсингизда борми? Ўйлаймизки агар кимдир шу нарсаларга унчалик эътибор бермайдиган бўлса бугунги эшттиришимиздан кейин, ўз аёлимизга бўлган эътиборимизни яхши томонга ўзгартирамиз. Худованд аёлни яратиш учун эркак кишининг қовўрға суягидан фойдаланди. Бу билан айтмоқчи эдики аёл кишига ўзимизга эътибор қилгандай қарамоғимиз лозим. Чунки аёлни Худованд бизнинг суягимиздан ясади. Бу дегани аёл киши бизнинг танамиздир. Хурматли дўстлар келинг доимо болаларимизга ва ўз аёлимизга хам эътиборли бўлайлик. Ўйлаймизки шунда доимо оиламизда тинчлик ва хотиржамлик бўлади. Сизларга эса хурматли эркаклар, шахсий хаётингизда омад ёр бўлсин ва Худованд доимо оилангизга Ўз мархаматини берсин деб, сизлар билан хайирлашамиз. Хайр саломат бўлинглар.\nТурмуш хақида эркакнинг гувохлиги ва ибодати


Ўзбекистон Исломий ҳаракати парчаландими? - BBC News O'zbek\nЎзбекистон Исломий ҳаракати парчаландими?\nХабарларга кўра, Ўзбекистон Исломий ҳаракати сафларидан ИШИД дан мустақил янги гуруҳ алоҳида ажралиб чиққан.\nҲаракат ўтган йил август ойида Яқин Шарқдаги ИШИД гуруҳига расман тўлиғича байъат келтирганди.\nБу ҳақда “The Long War Journal” интернет нашри хабар тарқатган.\nНашрнинг ёзишича, янги пайдо бўлган гуруҳ аллақачон ўзининг “ал-Қоида” тармоғи, Толибон ҳаракати ва йилларки, минтақада фаолият юритиб келган бошқа жиҳодий гуруҳларга мойил эканига ишора қилган.\nХудди шу нуқтада эслатиб ўтиш жоиз, Ўзбекистон Исломий Ҳаракати аввалбошда Афғонистон Толибон ҳаракатининг ҳозирда марҳум асосчиси ва илк лидери Мулла Муҳаммад Умарга байъат келтирган.\nҲаракат 2000-йиллар бошларида Афғонистонда фаол бўлган “ал-Қоида” тармоғининг ҳам яқин иттифоқчиси сифатида кўрилган.\nАҚШ бошчилигидаги иттифоқ қўшинларининг 2001 йилги ҳарбий амалиётлари ортидан Афғонистондан қочиб, Покистондан паноҳ топган.\nЯқин Шарқдаги ИШИД гуруҳи ва унинг халифи Абу Бакр ал-Бағдодийга байъат келтиришидан қисқа вақт ўтмай эса, Ўзбекистон Исломий ҳаракати яна тўлиғича Афғонистонга қайтганликларини расман баён қилганди.\nИнтернет нашрининг хабаридан маълум бўлишича, ўзини Ўзбекистон Исломий ҳаракати, деб аташда давом этган янги гуруҳ бу ҳақда 10 июн куни Twitter ва Telegram орқали маълум қилган.\nГуруҳнинг инглиз ва араб тилларида битилган баёноти тафсилотларига таянилса, ҳаракат сафларидаги парчаланиш лидери Усмон Ғозийнинг айнан ИШИДга байъат келтириш қарори ортидан, 2015 йилда юз берган.\nБунинг ортидан, афғон ҳукумати уларга қарши кенг кўламли қатор ҳарбий амалиётларга қўл урган, орада Ўзбекистон Исломий ҳаракати ва Толибон ўртасида қақшатқич жанглар кечганига оид хабарлар ҳам олинганди.\n“The Long War Journal”нинг ёзишича, лидерининг минтақадаги анъанавий иттифоқчиларидан воз кечиш қарори унинг тарафдорлари учун ҳалокатли бўлган.\n"Айнан толиблар билан жанубий Зобул вилоятида кечган жангларда улар мағлубиятга учраган, Ғозийнинг аксарият издошлари ўлдирилган, ўзининг тақдири эса, номаълум: айрим гап-сўзларга кўра, у жанглар маҳали ўлдирилган ва ёки асирга олинган”, деб ёзади нашр.\nБу интернет нашрининг ёзишича, янги Ўзбекистон Исломий ҳаракати “ал-Қоида” тармоғи ва Толибон ҳаракатининг ИШИД ва унинг амири, халифи Абу Бакр ал-Бағдодийга қарши қаратилган танқидларига ҳам қўшилишган.\nУлар ҳам “Абу Бакр ал-Бағдодий барча мусулмонлар эмас, биргина ИШИД гуруҳининг амири” эканини айтишган.\nАён бўлишича, Ўзбекистон Исломий ҳаракатининг ҳали-ҳануз Толибон ва “ал-Қоида”га тарафдорлик қилаётган ўзаги Афғонистонда фаолиятини тўхтатмаган.\nАммо, “The Long War Journal”нинг ёзишича, ИШИДпараст қаноти расмий матбуотини назорат қилгани боис, ҳаракат сафларидаги бўлиниш шу пайтга қадар юзага чиқмаган.\nЯнги Ўзбекистон Исломий ҳаракати баёнотидан маълум бўлишича, “аввалгидек кўламда бўлмаса-да, ҳануз фаолиятдан тўхташмаган”.\n“Фақат аъзолари бир-биридан узоқ жабҳаларга тарқалиб кетишгани, ҳаракатнинг расмий матбуоти ўз аъзолари қўлларида бўлмагани ва бошқа мушкулотлар боис шу пайтга қадар саслари чиқмай келаётгани”ни айтиб, бунинг учун “узр” ҳам “сўрашган”.\nУларнинг баёнотида айтилишича, Ўзбекистон Исломий ҳаракатининг ИШИДга қарши қаноти яна одатдагидек ўз фаолиятини давом этдиради.\n“Афғонистондаги мусулмон биродарлари билан елкама-елка туради”.\nИнтернет нашрининг ёзишича, бу билан ҳаракат Толибонга ишора қилган.\nЯнги Ўзбекистон Исломий ҳаракати, ўз ўрнида, Афғонистондаги бошқа жиҳодий гуруҳлар билан ҳам ўз ҳамкорлигини давом этдириш ва улар билан “қўшилиш” истагини ҳам баён қилган.\nАммо, “The Long War Journal”нинг ёзишича, бу гуруҳ ўзининг янги лидери номини ошкор қилмаган.\nНашр наздида бунга хавфсизлик билан боғлиқ омиллар сабаб бўлган бўлиши мумкин.\nЯнги Ўзбекистон Исломий ҳаракатининг ўзи эса, баёнотининг якунида бундан аввалги икки амирлари: Тоҳир Йўлдошев ва Усмон Одил “салбчи рақибларининг учувчисиз учоғи томонидан хиёнаткорона ҳужумга тутилиб”, ўлдирилганини айтган.\nСўнгги ойларда олинаётган хабарлардан эса, Ўзбекистон Исломий Ҳаракати аъзоларининг Афғонистон шимолидан тортиб, жанубига қадар фаоллашишга муваффақ бўлишаётгани айтилади.\nАфғонистонлик масъуллар ўтган йил ўрталарида биргина Зобул ва Ғазнийдаги Ўзбекистон Исломий Ҳаракати аъзолари бўлган аксарияти марказий осиёлик жангарилар оилалар сонининг ўзи олти юзлар атрофида эканини тахмин этишганди.\nМасъулларга кўра, бу жангариларнинг аёллари ҳам жанг олиб бориш санъатини пухта эгаллашган, бундан ташқари, улар турли портловчи моддалар ясаш, жосуслик маълумотлари йиғиш ва маҳаллий аҳолини урушга тарғиб этиш билан ҳам шуғулланишади.\nПокистон Қуролли кучларининг Афғонистон билан бевосита чегарадош Шимолий Вазиристон минтақасида ўтган йил ёзидан буён олиб бораётган кенг кўламли ҳарбий амалиётлари ортидан, ҳаракат аъзоларининг бугунги сони маълум эмас.\nАммо афғонистонлик масъулларнинг сўнгги ойлардаги чиқишларидан улар жангариларининг сони юзлаб экани англашилади.\nЎзбекистон Исломий Ҳаракати эса, дастлаб Ўзбекистондаги мавжуд тузумни ағдариб, ўрнига исломий халифат барпо этиш нияти билан дунёга келган.\nЎтган аксарияти марказий осиёлик катта сондаги хорижий жангарилар Толибон сафларида Афғонистоннинг Тожикистонга бевосита қўшни шимолий-шарқий Қундуз вилоятида илк бор кенг кўламли ҳужумларга қўл уришган, бундан ташқари, уларнинг толибларни янада йирик ва замонавий урушларга тайёрлашаётгани ҳам маълум бўлганди.\nАфғонистонлик масъуллар эса, аксарияти марказий осиёлик бўлган бу хорижий жангариларни ўшанда ИШИД гуруҳи аъзоларига нисбат беришганди.\nХалқаро ҳарбий таҳлилчиларга кўра, биргина Қундузнинг мисоли Ўзбекистон Исломий Ҳаракати ва Афғонистондаги унга алоқадор гуруҳларнинг қанчалик жиддий таҳдидга айланишлари мумкинлигини амалда кўрсатиб қўйган.\nАфғонистон: Ўзбек жангарилари ким билан ва кимга қарши?


“Инсон” қасидасига бағишланган очиқ дарс - О‘zDSMI - О‘ZBEKISTON DAVLAT SAN’AT VA MADANIYAT INSTITUTI\n“Инсон” қасидасига бағишланган очиқ дарс\nОзодбек Назарбеков раҳбарлигида бастакор Нодир Умаров, мусиқий сайқал берувчи Азиз Холмуродов, клип режиссёри Санжарбек Маткаримов, директор Илёс Дадабоев сингари ижодкорлар билан чет эллик ҳамкорлар иштирокида янгича талқинда яратилиши эзгу ғоя йўлидаги машаққатли меҳнатнинг самарасидир.\nҚўшиқ Маданият вазири Озодбек Назарбеков, Дилафрўз Рустамова, Олег Газманов, Омирқул Айниязов, Зафар Абдуалимов. Рафет эл-Роман, Аҳмад Ал-Ҳурайбий, Алессандро Сафина сингари дунёга машҳур санъаткорлар томонидан ижро этилган. Қўшиқнинг яратилиши давлатимиз раҳбарининг Марғилонда Ўзбекистон Қаҳрамони Эркин Воҳидов музейи ва ижодий мактабининг очилиш маросимида Маданият вазири Озодбек Назарбековга музейдан жой олган “Инсон” қасидаси фақат Ўзбекистон учун эмас, бутун дунё учун айтилган”,- деган фикридан бошланган.\nЎзбекистон давлат санъат ва маданият институтида “Инсон” қасиданинг мазмун-моҳияти,унинг Ўзбекистон, халқаро миқёсда тутган ўрни, аҳамиятига бағишланган очиқ дарсда институт талабалари ана шулар ҳақида маълумотга эга бўлишди. Фалсафа фанлари доктори, Ўзбекистон халқ шоири Иқбол Мирзо томонидан олиб борилган дарс жараёнида Эркин Воҳидовнинг сўз устаси сифатидаги маҳорати, “инсон” деган номнинг нақадар буюк эканлигига эътибор қаратилди. Ниҳоятда юксак бадиий санъатда –“аруз” вазнида яратилган қасида талабалар томонидан ўқиб берилди. Клип намойиш этилди.\n“Бу асар Озодбек Назарбековнинг санъаткор ва шахс сифатида нақадар шакллангани, нақадар ватанпарвар ва фидойи инсон эканлигини кўрсатадиган факт деб ҳисоблайман”,- дейди фалсафа фанлари доктори Иқбол Мирзо биз билан суҳбатда. “Ижодкор умуминсоний муаммоларни, дарду-оғриқларни ифода этган қасида бугун Озодбек Назарбековнинг ғайрати, шижоати сифатида жаҳон саҳнасига мусиқий сайқал топиб, қанот ёйиб чиқди. Асл санъаткор, етук шахснинг вазифаси, миссияси аслида шу. Ватан дарди билан, инсоният ташвиши, оғриғи билан яшаш керак”.\n“Инсон” қасидаси асосида яратилган клипни кўриб шуни яна бир бора англаб етдимки, шоир Эркин Воҳидов ўтган асрнинг 70 йилларидаёқ ХХ1 асрнинг таҳликали, ташвишли муаммоларини олдиндан кўра олган, юракдан ҳис қилган”,- дейди”Театр санъати” факультети 1-курс талабаси Нигора Артиқова. ”Ушбу клип эса инсониятга ибрат бўладиган хитоб,чинқириқ бўлди. У инсонларни аслида ким эканлиги, ўзлигини англашга ундайди. Янги оҳор, янги сайқал билан дунёга чиққан ушбу қасидани ҳар бир талаба билиши, уни қалбан ҳис қилиши керак”.\nОчиқ мулоқот асносида ўтган дарс жараёнида институт талабалари улкан тарбиявий аҳамиятга эга бўлган ушбу қасидадан олган таассуротлари билан ўртоқлашдилар.


Соғлиқ учун энг зарарли озиқ-овқат маҳсулотлари маълум қилинди - Zamin.uz\n14:50 / 17.10.2018\nЖаҳон соғлиқни сақлаш ташкилоти мутахассислари инсон организми учун энг зарарли арзон озиқ-овқатлар рўйхатини тузишди.\nМутахассислар арзон колбаса ва сосискаларни энг зарарли деб топишган. Бу маҳсулотлар нархи қанча арзон бўлса, унда гўшт шунча кам ва заҳарли канцерогенлар шунча кўп бўлади. Бундай маҳсулотлар соғлиққа жиддий зарар етказиши мумкин.\nРўйхатга, шунингдек, арзон яримфабрикатлар ва консервалар киритилган. Таъкидланишича, уларга фосфатлар ва трансёғлар қўшилади. Бундан ташқари, консерваланган балиқда арзон материаллардан ишланган банканинг оксидланиши оқибатида оғир металлар ажралиб чиқиши мумкин.\nПарҳезшунослар, шунингдек, ўта арзон пишлоқларни ҳам истеъмол қилишни тавсия қилишмаган. Чунки бундай пишлоқлар аксарият ҳолларда сутдан эмас, балки соғлиқ учун зарарли маргариндан тайёрланади. Бундай маҳсулот эса юрак-томир тизимига шикаст етказиши мумкин. “Замин” янгиликларини “Инстаграм”да кузатиб боринг\n6-12-2019, 21:00, Жамият\n14-06-2019, 15:36, Жамият


Пентагон: Хитой Тожикистонга ўз ҳарбийларини жойлаштиришни режалаштирмоқда\nХитой Тожикистонни келажакда ўз ҳарбий базаларини жойлаштирадиган ҳудуд сифатида кўрмоқда, дейилади АҚШ Мудофаа вазирлигининг Конгресс аъзолари учун тақдим қиладиган йиллик маърузасида.\n"ХХР Маянма, Таиланд, Сингапур, Индонезия, Покистон, Шри-Ланка, Бирлашган Араб Амирликлари, Кения, Сейшел ороллари, Танзания, Ангола ва Тожикистонни ўзининг ҳарбий-логистика объектларини жойлаштирадиган ҳудуд сифатида ўрганаётганга ўхшайди", – дейилади 200-саҳифалик маҳфий бўлмаган ҳужжат вариантида.\nАйни дамда, собиқ совет республикаси бўлмиш Тожикистонда Россиянинг 201-ҳарбий базаси ва унинг 7 минга яқин ҳарбий хизматчиси бор.\nҲисоботда таъкидланишича, Пекиннинг мақсадини америкалик экспертлар хорижда армия ва флоти инфратузилмаларини кенгайтириш ҳисобидан ХХРнинг жаҳоннинг нуфузли давлатига айланишига интилиши, дея ҳисоблайди. Шу билан бирга Хитой Қўшма Штатлар билан рақобатга киришганини айтишади.\nМаърузада шунингдек, Пекин яқин 10 йилда ўзининг ядро қалпоқчалари заҳирасини икки баробар кўпайтиришни режалаштираётгани ҳам таъкидланади. Аммо, Хитой ташқи ишлар вазирлиги бу таҳминларни инкор қилар экан, Пентагоннинг хулосалари холис эмаслигини таъкидлади.\nЎтган йилнинг февралида Washington Post газетаси маҳаллий аҳоли сўзлари ва йўлдошдан олинган суратларга таянган ҳолда Тожикистоннинг Хитой билан чегарасидан бир неча километр узоқликдаги Тоғли Бадахшон Мухтор вилоятидаги Мурғаб туманида уч йилдан бери Хитойнинг маҳфий ҳарбий базаси мавжудлигини ёзган эди. XIX асрда бу туманда Россия империясининг шарафли казаклар пости бўларди, аммо маҳаллий аҳоли вакиллари Америка журналистлари билан суҳбатда, бугунги кунда мазкур туманда бир неча юз Хитой ҳарбийлари жойлаштирилганлигини таъкидладилар.\n«Йўлдошдан олинган суратларда Тожикистондаги база кўринади, у иккита блокли бинодан ва бир нечта қазилган ҳандақ ва истеъҳкомлардан иборат. Қурилмалар мажмуаси Афғонистон билан чегара яқинида жойлашган, истеъҳкомдаги ҳарбийлар Афғонистондан Тожикистонга келувчи асосий йўлни назорат қилишларига имконият яратилган», - дейилади мақолада.\nWashington Post журналистлари Мурғаб бозорида ҳарбий либосда бўлган хитойлик аскарларни суратга олишга муваффақ бўлдилар. Уларнинг либосидаги ҳарбий белгиларга кўра, аскарлар мансуб бўлган бўлинма қароргоҳи Шинжонда жойлашган.\nБироқ, ТБМВ раиси Ёдгор Файзов Бадахшон ҳудудида Хитой базаси мавжудлиги борасидаги маълумотларни инкор қилди. ТБМВ билан чегарада ХХР худудида атиги чегара пости жойлашган, дея баёнот берди минтақа раҳбари.\nАфғонистон ҳудудидаги баланд тоғли Вахан йўлаги Тожикистон, Хитой ва Покистон билан чегарадош бўлиб, бу ерда 2012 йилдан бери Хитой Халқ қуролли полицияси ҳаракат қилади.\n2018 йил ёзида Хитой Афғонистоннинг Хитой, Покистон ва Тожикистон билан чегарасидаги Бадахшон вилоятида терроризмга қарши кураш борасида Қобул билан ҳамкорлик доирасида биринчи ҳарбий-машқ базасини қура бошлади. Бу ҳақда ўзининг манбаларига таянган ҳолда South China Morning Post газетаси маълум қилди. Бу Афғонистон ҳудудидаги Хитойнинг биринчи стационар ҳарбий базаси бўлади, дея таъкидлади нашр. Аммо, бу маълумотни Қобул тасдиқламади.\nЭкспертларнинг айтишларича, Пекин нафақат “Шарқий Туркистон Ислом ҳаракати жангарилари, балки “Ислом Давлати” гуруҳи аъзолари ҳам Хитой ғарбидаги асосан мусулмонлар яшайдиган Шинжон Уйғур мухтор ўлкасига етиб олиш учун Афғонистондан трамплин сифатида фойдаланишидан хавфсирайди.


Хосиятсиз тут - 29 Апреля 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2020 » Апрель » 29 » Хосиятсиз тут\nАслида, бундай ажойиб гўшани манзил тутиш камгап, камсуқум, ювош курсдошимиз Тожиалидан чиққан эди. Бошида унинг гапларига унча аҳамият бермаган бўлсак-да, тинмай яшил «лагер»ни мақтаётган курсдошимизнинг сазаси ўлмасин деб ўша жойни кўздан кечирдик. Ажойиб!\nЎн гектарча чиқадиган дарахтзор, ям-яшил майсалар, қушларнинг сайраши кўнгилга ажиб хушнудлик бахш этади. Айниқса, ўрмончамизда (кейинчалик биз уни шундай атайдиган бўлдик) маймунжон, смородина ва бошқа тоғ меваларининг сероблигини айтмайсизми?\n— Яшанг, Йўлдошалиев! — хоразмлик курсдошимиз Бобохон Тожиалининг елкасига қоқиб қўйди. — Болалар, дарров штабга борамиз. Трактор-тележка айтиб, каравотларимизни шу ерга олиб келамиз. Ҳеч кимга индамаймиз. Шу саккизтамиз турсак бўлди. Одам кўпайса, бош оғриғи ҳам кўпаяди.\n— Ғижинов рухсат берармикин? — хавотирланганча курсдошларимга юзландим.\n— Амалиётни шу яқин орадаги қишлоқлардан бирида ўтказамиз, деймиз. Унга нима фарқи бор? — Шавкатнинг фикри ҳаммамизни хотиржам қилди.\nХуллас, биз қишлоқ хўжалиги институтининг битирувчи курс талабалари амалиёт ўтказиш учун чеккароқ тумандаги далалар бағрини паноҳ тутдик. У десак бу деб, бу десак у деб, инжиқлиги жон-жонимиздан ўтиб кетган Ғаниев — (биз уни Ғижинов деб атардик) амалиёт раҳбаримизни амаллаб кўндирдик-да, Тожиали Йўлдошалиев топган «оромгоҳ»га йўл олдик. Дарахтзорлар орасига каравотларимизни бетартиб қўйиб олдик-да, дарров тўрт-бешта тошни тахлаб қўйиб ўчоқ ясадик. Ахир бу ерга росманасига дам олгани келганмиз-да. Яшил масканимиз биз учун чинакамига оромгоҳга айланди. Амалиёт ўташ даврида ишлаганимиз учун бизга маош ҳам тўланарди. Пулимизга тоғ пастидаги қишлоқчадан товуқми, қўзичоқми, қуёнми сотиб олиб келардик, кейин эса саккизта Робинзон маза қилиб базму жамшид уюштирардик. Ўрмончамизнинг олд қисмидан тип-тиниқ зилол сувини шовуллатиб анҳор оқарди. Ҳар куни қучоғида осмонни чўмилтирадиган анҳорга шўнғиб, қимиз ичардик. Ҳаммамиз «Йўлдошалиев» деб ҳурмат қиладиган ювош Тожиали беш-олти ўтовдан иборат қишлоққача боришини интиқ кутардик. Чунки дўстимиз у ерда бир қозоқ кампир билан она-бола тутинган эди. Тожиали унинг айрим юмушларига ёрдам берар, ўтин ёриб, қўй-қўзи-ю, от-туясининг ем-хашагини ташларди. Кўриб турибсизки, сут-қаймоқ, қимиздан камчилигимиз йўқ эди. Кейинчалик кампир ёнимизга келиб ош-овқатимизга қарар, қизиқарли ҳикоялар айтиб бериб, суҳбатимизни қизитарди. Қозоқ кампир Тожиалини жуда яхши кўрарди, биз уни Йўлдошалиев деганимиз учун ҳам, шеше (сурхондарёлик Эркин уни шундай атарди) ҳаммамизни «Жўлдосали» дерди. Мен — оқ Жўлдосали, Эркин — узун Жўлдосали, Тожиали — Жўлдосали, Шавкат — қора Жўлдосали, Амир — кичик Жўлдосали, Абдужалил — камгап Жўлдосали, Шоқосим — йиртиқ Жўлдосали (биз унга йиртиқ деб ҳазиллашардик), Бобохон — сариқ Жўлдосали эдик. Хуллас, кампирнинг ташрифи биз, шумтака талабаларнинг завқини оширарди. Деярли ҳар куни овқатимиз қозонкабоб ё димлама бўларди. Бир куни қўққисдан Шавкатнинг сихкабоб егиси келди. Бу тансиқ таомнинг номини эшитган бутун гуруҳ иштаҳаси очилиб, энтикиб қўйди.\n— Қани, болалар, дарров тараддудни бошлайлик-чи?\nОвқат деса ўзини томдан ташлашга тайёр Бобохон гўшт тўғрашга тушиб кетди. Эркин билан Абдужалил пиёз арчишга ўтириб, мен Шавкатни олдимга солиб тошлардан қўра ясашга уннаб кетдик. Ўз-ўзидан Тожиали, Амир ва Шоқосимга ўтин топиш қолди. Очиқ «ётоғ»имиз олдида каттакон тут дарахти қуриб ётарди. «Ўтинчи»ларимиз узоққа боришга эриниб, кекса тутнинг шохларидан синдириб олишга тушдилар.\nУларни кузатаётган қозоқ кампир:\n— Чироғларим, бу тутга тегманглар. Хосияти жўқ. Бошқаларидан олинглар, — деб қўйди.\nКампирнинг гапига ҳеч ким эътибор қилмадими ё ишонишмадими, хуллас, тутнинг қуриган шох-шаббаларидан ўтин ғарамлашди. Зум ўтмай, кабоб дастурхонимиз «тахт»ини эгаллади. Албатта, бундай қўлбола кабоб қиттаккина узум сувисиз ўтмайди. Қорин тўйиб, ғамлар тарқаб, дастурхонга фотиҳа ўқилгач, биров штабимиз жойлашган клубга — концертга кетмоқчилигини айтди. Яна кимдир қишлоққа телевизор кўргани кетадиган бўлди. Мени эса кундузги чарчоқ ҳордиққа ундаётганди. Шерикларимга ухламоқчилигимни айтдим. Тожиали ҳам мен билан қолмоқчи бўлди. «Казарма» тинчигач, ўзимни каравотга отдиму, бир-бирига тобора чирмашиб кетаётган киприкларимни юмдим. Қанча ухлаганимни билмайман. Бир маҳал инқиллаб, инграган товушдан уйғониб кетдим. Тожиали ўзини у ёқ-бу ёққа ташлаб, инграниб ётарди.\n— Сенга нима бўлди? — унинг пешонасига қўлимни қўйиб сўрадим.\n— Билмайман, Тоҳир, қорним оғрияпти. Биқиним санчяпти. Ўлиб қоламан… — у зўрға гапирарди.\nРаҳмим келди. Шу топда нима қилишни билмай бироз саросималандим. Кейин уни суяб, курсимиз штаби жойлашган жойга олиб бордим. У ерда шифокор уни кўрди-ю, кўричак бўлганини айтиб, «Тез ёрдам» чақирди. Туни билан Тожиалининг ёнида қолиб, операция тугагач, тонгга яқин жойимга қайтдим. Кеча ўтин олаётганида қозоқ кампир айтган гаплар оғайниларим қатори менинг ҳам эсимда йўқ эди…\nБу воқеадан бир ҳафта ўтиб, айнан ўша куни — жума куни, овқатдан кейин яна шерикларим тўрт томонга тарқалишни режалаштиришди. Ҳалигача ўйласам, ғалати бўлиб қоламан, ўшанда мени ҳам кино кўргим келаётганди-ю, аммо штабга боришга оёғим тортмаётганди. Хуллас, бормадим. Курсдошларимиз манзилига етиб-етмай кун бўйи кайфияти бузилиб юрган Эркин «вой-вой»лашга тушди. Уни ҳам бир амаллаб жамоа хўжалиги марказигача олиб бордим. У ердан эса тўппа-тўғри туман касалхонасининг жарроҳлик бўлимига!\nЯнаги ҳафта жума куни ҳамма ўзидан хавотирда. Балки, ҳазми оғир овқатни еганимиз учун шунақа бўлаётгандир, деган хаёлга бориб, шу оқшом енгилгина тамадди қилиб олдик. Яна одатимизча ҳордиқ учун тарқалишаётган эдик. Шавкат менга қараб тўнғиллаб қўйди:\n— Тоҳир, сен бормай тур. Менинг мазам бўлмаяпти.\n— Оббо, шуни сал эртароқ айтсанг бўлмайдими? Қоронғи тушиб, оёқдан қолишингни кутаётганмидинг?\nУнга шундай деб бақирдим-у, дарҳол болалардан бирини қишлоққа — улов топиб келишга жўнатдим. Амир орқасига тележка боғлаган тракторни топиб келгунча Шавкат ғужанак бўлиб, инқиллаб ётган эди…\nЯрим тунда Шавкатни жарроҳлик хонасидан алоҳида хонага ўтказишди. Очофатнинг кўзларини очишга мадори йўғ-у, «Менга товуқ шўрва олиб кел», дейди инқиллаб. Унинг истагини бажариш учун «шаҳарча»мизга келдим. Қарасам, болалар юк машинасига ҳамма нарсаларни юклашяпти.\n— Агар шу ерда яшайдиган бўлсак, қолганларимиз ҳам кампир айтган тут жинининг қурбонига айланамиз. Қуриб кетсин тутиям, Жўлдосалининг шешесиям.\nБобохон ғудрана-ғудрана қозонни юк машинасига ортди. Курсдошимнинг охирги жумласидан сергак тортдим. Ўша куни ўтин олганимизда кун жума эди. Шундан кейин ҳафтанинг уч жумасида уч оғайнимиз кўричак бўлди. Мен қуриб, қовжираб турган тутга қарадим. Бу дарахтда қандай синоат бор экан?!\nБу воқеанинг юз берганига ўттиз йилдан ортиқ вақт бўлди. Шу давр мобайнида талабалик дамларимнинг олтин онларини эслаб, соғинч аралаш энтикиш билан қўмсаганимда, ўша соҳир манзарали гўшада рўй берган сирли ҳодиса ҳайратим дунёсини ҳаяжонга тўлдиради. Ҳанузгача бу жумбоққа бирортамиз ечим топмадик. Тутда қандай синоат борлиги, нима учун қозоқ кампир уни «хосиятсиз» деб атагани ҳануз мавҳумлигича хотиротларимиз варақларида турибди…\nКатегория: Hikoyalar to'plami | Просмотров: 36 | Добавил: Sherlaruz.CoM | Теги: #newsuz, #habarlar, #новости, #Yangiliklar, #Yangilik, #uznews, #news, #ahborot, #xabarlar | Рейтинг: 0.0/0


Томорқасига экин экмайдиганлар солиқни анча кўп тўлайди\nТоморқасига экин экмайдиганлар солиқни анча кўп...\n19.02.2018 23:47 1 2126\n2018 йилда жисмоний шахсларнинг мол-мулк ва ер солиқларини ҳисоблаш тартибига қатор ўзгартиришлар киритилган. Бу ҳақида Ўзбекистон Республикаси Давлат солиқ қўмитаси сайтида маълум қилинди.\nМутахассис билан уюштирилган интервьюда хонадонларга солинадиган солиқ ҳажми қандай ҳолатларда ортиши ҳақида маълум қилинган. Хусусан, томорқасидан самарали фойдаланмаётган жисмоний шахслар аниқланган тақдирда, улардан ушбу ер участкалари учун ер солиғи 3 баробар миқдоридаги ставкада ундирилиши белгиланган.\nМаҳалла фаоллари хонадонма-хонадон юриб, томорқа ер участкасига эга бўлган уйларни ўрганади ҳамда экин экилмаган ҳолат бўйича ҳар бир ер участкаси эгасига солиқни 3 баробар ставкада тўлаш лозимлиги тушунтиради ва ёзма тўлов-хабарнома берилади.\nсолиқ томорқа экин\nЖамият 15/03, 20:43\nБухорода норасмий ишчиларни легаллаштиришга қаратилган акция эълон қилинди\nИқтисодиёт 12/03, 11:18\nҚашқадарё вилояти солиқ бошқармаси бошлиғи ўзгарди\nФарғона вилояти ҳокимига икки ўринбосар тайинланди


Тиббиёт муассасаларини аккредитациядан ўтказиш тартиби белгиланди | Qalampir.uz\nЖамият\t25 Январь 11:10 2189\nЎзбекистон Республикаси Вазирлар Маҳкамасининг “Тиббиёт ташкилотларини аккредитациядан ўтказиш механизмларини жорий этиш тўғрисида”ги қарори қабул қилинди. Қарорга мувофиқ 2022 йил 1 январдан бошлаб тиббиёт ташкилотларини ихтиёрий аккредитациядан ўтказиш механизми жорий этилади. Бу ҳақда Соғлиқни сақлаш вазирлиги хабар бермоқда.\nУнга кўра, Соғлиқни сақлаш вазирлиги тиббиёт ташкилотларини аккредитациядан ўтказиш ва соғлиқни сақлаш соҳасида экспертларни сертификатлаш бўйича ваколатли давлат органи ҳисобланади.\nҚуйидагиларни назарда тутувчи Тиббиёт ташкилотларини ихтиёрий аккредитациядан ўтказиш бўйича давлат хизматлари кўрсатишнинг маъмурий регламенти тасдиқланган:\n• тиббиёт ташкилотларини аккредитациядан ўтказиш тартиби;\n• тиббиёт ташкилотларининг аккредитация соҳасини кенгайтириш ва қисқартириш тартиби;\n• аккредитациядан ўтказилган тиббиёт ташкилотлари фаолияти устидан инспекция назорати;\n• аккредитация тўғрисидаги гувоҳнома амал қилишини тўхтатиб туриш (тиклаш), тугатиш тартиби;\n• аккредитация тўғрисидаги гувоҳномани қайта расмийлаштириш тартиби;\n• аккредитацияловчи органнинг аккредитация соҳасидаги хизматларига ҳақ тўлаш тартиби;\n• аккредитация ёки инспекция назорати бўйича қабул қилинган қарор юзасидан апелляцияларни кўриб чиқиш тартиби.\n“Соғлиқни сақлашни рақамлаштириш” ахборот комплекс тизими 2022 йил 1 январга қадар шакллантирилади ва у қуйидагиларни ўз ичига олади:\n• аккредитациядан ўтказилган тиббиёт ташкилотларининг электрон базасини;\n• Тиббиёт ташкилотларини аккредитациядан ўтказадиган мустақил экспертлар ва техник экспертлар реестрини.\nАккредитациядан ўтказиш учун мурожаат қилишдан олдин тиббиёт муассасаси аккредитация стандартларига мувофиқлик юзасидан ўзини ўзи баҳолайди. Аккредитациядан ўтиш учун тиббиёт ташкилотлари ДХМ ёки ЯИДХП орқали электрон шаклдаги аризани тақдим этади. Бунда 2 БҲМ миқдорида тўлов тўланиши лозим. Бундан ташқари, ўзини ўзи баҳолаш натижаларини кўриб чиқиш ва ҳужжатлар экспертизаси учун тузилган шартномада белгиланган нархнинг 15 фоизидан кам бўлмаган миқдорда бўнак тўлови тўланади.\n09 Май 17:50 31428\n11 Май 13:12 24479\n09 Май 18:35 23067\n10 Май 13:06 21447\n09 Май 11:31 21290


ДИЛОРОМ ОМОНУЛЛАЕВА ШАҲЗОДА МУҲАММЕДОВА БИЛАН БОҒЛИҚ ЖАНЖАЛГА ОЙДИНЛИК КИРИТДИ - 11 Июля 2017 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2017 » Июль » 11 » ДИЛОРОМ ОМОНУЛЛАЕВА ШАҲЗОДА МУҲАММЕДОВА БИЛАН БОҒЛИҚ ЖАНЖАЛГА ОЙДИНЛИК КИРИТДИ\nДИЛОРОМ ОМОНУЛЛАЕВА ШАҲЗОДА МУҲАММЕДОВА БИЛАН БОҒЛИҚ ЖАНЖАЛГА ОЙДИНЛИК КИРИТДИ\nЎзбекистон Давлат консерваториясининг эстрада йўналиши бўйича профессори, таниқли бастакор Дилором Омонуллаева актриса ва дизайнер Шаҳзода Муҳаммедованинг айбловларига жавоб қайтарди.\n"Sayyod”га берган интервьюсида профессор шундай дейди:\n—Биринчидан мен имтиҳон олаётган пайтим хонага бир йигит билан бостириб кириб келиб у йигит ўзини ‘Ўзбекнаво’данман деди, қайсидир бир бўлими бошлиғидир дебман, шу учунам майли тез қўйиб юборарман, деб гаплашувдим. Оқибатда у қиз жудаям маданиятсиз экан. Аввало мен уни тинглаб кўрдим, овозингизни ҳам тинглай дедим, у эса ‘Мен машҳур актрисаман, мени бутун Республика танийди, мен жудаям машҳурман!’ дейди. Ҳалиги бирга келган йигит ҳам ‘Мен ҳам машҳурман 50 та қўшиғим бор, 30 таси клип бўлган’ деган гаплар. Тўғрисини айтсам мен буларни танимадим ҳам. Қўрс муомала улар тарфидан бўлди, ‘Ўзбекнаво’данман деб кириб келишидан то ўзини катта тутишигача. У иккинчи мутахассислик бўйича Консерваторияга ўқишга кирмоқчи, лекин унинг мусиқадан умуман билими йўқ! Консерваторияга доир қонун мавжудлиги ва мусиқадан ўрта махсус маълумоти бўлмаганлар қабул қилинмайди, деб тушунтирдим. Гапга қулоқ солмай илтимос қила бошлади. Кейин мени хоҳламаяптганликда айблашни бошлашди, ахир бу нарсаларни мен ҳал қилмайманку, бу аллақачон давлат тарафидан Консерватория очилаётган пайтиёқ фақат мусиқадан ўрта махсус билими борлар қабул қилиниши кўрсатилган, бу бутун дунёда Консерватория билан боғлиқ тартиб! Шу тарафлама ҳам Косерватория энг олий ўқув даргоҳи саналади. Бошқа ўқув юртлари билан таққослаш мумкинмас, умуман бошқа олийгоҳ ва алоҳида махсус ёндошувни талаб этадиган олийгоҳ бу.\n"Успенский " мактаблари бекорга очилмаганку. 12 йил мусиқа саводини олиб кейин Консерваторияга кирасиз. Нотани билмаган ва мусиқадан билими бўлмаган одам Консерваторияда қандай ўқийди? ‘Овоссилаку!’ деди ҳалиги йигит, тартибдан ташқари икки ҳолат бўлганини тушунтирдим. Бу Сардор Раҳимхон Ўзбекистонда хизмат кўрсатган артист унвонини олганида Маданият вазири тавсиясига биноан олинган. У олинган пайти мен йўқ эдим, менсиз қабул қилинган. Яна бир ҳолат эса Каниза билан бўлган, у ‘Ниҳол’ мукофоти совриндори бўлган ва бу мукофотни олган одам истаган олийгоҳга кириши мумкин эканлиги Президентнинг бу мукофот билан боғлиқ қарорида кўрсатилган. Лекин Сардор Раҳимхон негадир ўқишга келмади ва ҳаттоки тўловларни амалга оширмагани учун ярим йилда даргоҳни тарк этди.\nКаниза эса мунтазам равишда аввалига муқобил тарзда икки йил шуғулланди, шундан бир йилидаги тайёрлаш курсини тугатди. Шундан сўнггина уни биринчи курсга қабул қилдик. Яхши ўқиди ва битирди чунки ўз устида ишлаб шуғулланарди.\nХуллас Муҳаммедовадан мусиқий билиминг борми, деб сўрадим , йўқ дейди мутлақо бошқа соҳага алоқадор олийгоҳни битирган экан. Яхши унда куйлаб бер, кимни қўшиғини куйлайсан десам Райҳоннинг қўшиғини дейди. Бу ерда Райҳоннинг қўшиқлари кетмайди, улар жуда енгил, биз бу ерда мураккаб қўшиқлар куйлаймиз, дунё миқёсидаги эстрададан, ўзимиздан Ботир Зокиров, Юлдуз Усмонова, ўзимнинг қўшиқларим яъни профессионал қўшиқлар. Ахир Консерваторияку! Кейин Кумуш Раззоқованинг "Ёмғир" қўшиғини тавсия этдим ва у куйлади. Очиғи унинг умуман овози йўқ. Кичкинагина овозча холос. Анча шуғулланса ҳам ундан хонанда чиқмайди.\nОвозингиз йўқ экан десам ҳалиги ёнидаги бола менга қўрслик қилди. ‘Қўрқвоттиде сиздан’ унақаде, бунақаде... Табиийки унинг бундай муомаласидан cиз ўзи ‘Ўзбекнаво’да ким бўлиб ишлайсиз?, деб сўрасам , ‘Йўқ мен у ерда ишламайман, мен хонандаманку’ дейди. Ана шундан кейин жаҳлим чиқди. Мен қизни тинглаб кўрдим, қўлимдан келган бор имконият тарафлама вақт ажратиб, мусиқани чалиб турдим, куйлаганини тингладим ва маслаҳат ҳам бердим. Яъни унга бошқа йўлини тушунтирдим, Консерватория қошида тайёрлаш курси борлиги ўша ерда ўқиса кейин қабул қилинишини айтдим. Яна нима қилишим керак эди у машҳурга? Агар тингламаганимда ва маслаҳат бермаганимда мендан шикоят қилса арзирди. Имтиҳонга ёлғон айтиб бостириб кириб вақтимни олишди , яна ўзини катта тутиб уришиб ҳам норози бўларкан ва мен айбдорми? Тушунтириб турибман, Консерваторияга мусиқий маълумотсиз абитуриентлар олинмайди деб балога қолдим. Шундан бошланди ‘Йўқ оласиз! Мени ҳамма танийди!’ деб, у ҳозироқ шу Консерваторияга киришни истаётганди.\nЛекин бошида муомаласи яхшийди кейин машҳурлигини пеш қилиб оласан шу олийгоҳга деб мажбурлай бошладида. ‘Профессионал актрисамисиз? Қаерни битиргансиз?’ десам бошқа олийгоҳни айтяпти. Унда боринг ‘Ўзбекистон давлат санъат ва маданият институтига топширинг, актёрлик факультети бор десам, йўқ менинг орзуим консерватория, дейди. У десам, бу дейди, ишим эса жудаям кўп вақтим йўқ, қисқа гапираман. Одам кўп келган, эшик олдида одамлар турибди . Бўлди, чиқинглар десам чиқишмади кейин мен хонадан чиқиб кетдим. Машҳурлигини пеш қилганига ортимдан коридорга чиққач, талабалардан сўрасам улар ҳам танимаймиз дейишди. Шундан кейин жаҳли чиқиб кетиб ‘Сиз ким бўпсиз, ёшларни оёғига болта урасиз , мен Президент билан учрашганман, Ислом Абдуғаниевич менинг қўлимни ушлаган " деб бақиряпти. Тавба, кабинетимда биринчи Президентимиз менга "Санъат арбоби" унвонини топшираётган сурати бор, бу эса қўлимдан ушлаган дейди. Мен ҳалиям индаганим йўқ, менинг гувоҳларим бор, талабалар ва уларнинг ота-оналари туришганди. Бир аёл унга танбеҳ берди ‘Эй қизим, ўқишни хоҳласанг муомалангни тўғирлагин, бу профессор, дунёга машҳур бастакор, профессор билан ҳам шунақа гаплашасанми? Муомалангни тўғирлагин нега унга бақиряпсан!’ деб уни уришиб берди. Бирдан бақириб, истерика қилиб, йиғлашга тушиб кетди. Кечирасизу, бу ҳунарларини кўриб ўзини тута олмас, эрка, бетарбия ва сал телбароқ қиз экан деган фикрда қолдим. Ўзимни беҳузур хис қилиб хонамга кириб кетдим ва ўша ердаги аёллар уни ‘Тур бетдан кетгин!’ деб хайдаб юборишди.\nКета туриб ‘Кўрасиз, мен ҳали халқ артисти бўламан, ана ўшанда сиз билан гаплашаман!’ деб бақириб кетди. У ўзи бу ерда бақириб истерика қилиб яна мени руҳий касал деб хақоратлаяптими? Мен уни ижтимоий тармоқларда ёзган хақоратларини юристимга кўрсатай, судга бераман менда гувохлар бор у ўзини қандай тутганини кўришган. Ёшлар шу қадар бетарбия , қўрс бўлиб кетганми? Битта савол бор, нимаси билан у машҳур? Қандай бир ажойиб образ ярата олган? Кино соҳаси профессионаллари унга юқори баҳо қўйганми? Қайси ролига у нима мукофот олган? Нима каромат кўрсатиб қўйган? Нима ҳисса қўшди ва қайси бир нуфузли кинотақдимотларида тақдирланганки гапини машхур актрисаман деб бошласа? Аввал кино сохасида катта бир ютуққа эришиб халқаро тан олиниб мукофотлансинда кейин актрисаман деб бақирсин. Қанчаси ахмоқча қилиқ қилиб машҳурликка эришяпти, машҳур бўлса нима қилибди? Машҳурлик билан ўлчанарканми? Ҳозир телевидениеда ҳамма нарса мумкин! Ҳаммасига рухсат бериляпти! Санъатни расвоси чиқиб кетди! Олдингидек профессионал санъат билан хаваскорона санъатни ажратиб қўйиш керак. Ҳар бирига ўзига хос махсус ёндошув шарт. Масалан, Гулсанам Мамазоитова ва Юлдуз Турдиевалар профессионал хонандалар, улар Консерваториянинг магистратурасини тугатишган.\nМана бунақа актрисалар эса санъат ва маданиятдан таълим олмагани учунам келиб истаган одамни бошида ёнғоқ чақиб кетмоқда. Имтиҳонимни бузиб кетишди. Шунча одам турибди. Ўзини кўрсатиб кетгани қолди, хамма талабалар устидан кулди кетидан. У кетгач талабалар мени тинчлантириб "Асабийлашманг, ҳа у қандайдир ролларни ижро қилади лекин у иқтидорли эмас, шунчаки пули бор, ҳамма ерга пул бериб чиқадиган қиз" деб тушунтиришди. Ҳалиги бирга келган йигитниям танимайман ва танишниям истамайман, 30 та клипим бор машҳурман деб менга бақиряпти”.\nЭслатиб ўтамиз, Шаҳзода ўзининг Instagram саҳифасида Дилором Омонуллаевани "руҳий касал”, "манқурт” деб атаган эди.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 890 | Добавил: Sherlaruz.CoM | Теги: #habarlar, #uznews, #новости, #newsuz, #Yangiliklar, #Yangilik, #ahborot, #news, #xabarlar | Рейтинг: 0.0/0


Путин ва Байден биринчи марта телефон орқали мулоқот қилди. Улар нималарни муҳокама қилишди? - Zamin.uz\n11:51 / 27.01.2021\nРоссия президенти Владимир Путин АҚШ президенти Жо Байден билан телефон орқали мулоқот қилди, деб ёзади Meduza. Бу икки мамлакат раҳбарларининг АҚШдаги сайловлардан кейинги биринчи суҳбатидир. Кремль хабарига кўра, у «иш юзасидан ва очиқчасига» бўлган.\nАввалроқ Оқ уй Россия билан АҚШ миллий манфаатларига оид масалаларда ҳамкорлик қилишини, бироқ Москванинг «тажовузкор ҳаракатлари»га кўникмоқчи эмаслигини билдирган эди. The Washington Post манбаларига кўра, Байден ундан аввалги кўпчилик Америка президентлари каби Россия билан алоқаларни қайтадан бошламоқчи эмас. «Замин» янгиликларини «Вконтакти»да кузатиб боринг\nПутин ва Трамп телефон орқали 1,5 соат суҳбатлашишди\n3-05-2019, 22:20, Дунё\nПутин ва Мадуронинг телефон мулоқоти тафсилотлари ошкор этилди\n25-01-2019, 16:26, Дунё\n11-05-2018, 16:39, Дунё\n3-05-2017, 09:02, Дунё\n30-12-2016, 17:06, Дунё


Умид ва ишончингиз мақсадингизни аниқлашга ёрдам беради, уни қоғозга туширинг. Ёдингизда сақланг. Уни ўзингизга йўлчи юлдуз қилиб олинг ва муваффақият сари илдам қадам ташланг. Мақсадни амалга ошириш учун ҳаракат қилинг. Фикру хаёлингиз шу ишга қаратилган бўлса, мақсадингизга осон эришасиз. Сиз қайси хатти-ҳаракатлар бу жараённи тезлаштириши мумкинлиги, аксинча, қайси бири секинлаштиришга олиб келиши ҳақида ўз вақтида ҳал қилиш имкониятига эга бўласиз. Бу йўлчи юлдуз натижада мақсадингизга эришиш йўлидаги кўпгина ножоиз чалғишлардан осонгина қутулишингизга ёрдам беради.


Доналд Трамп Мексика билан чегарани илон ва аллигаторлар билан «қуроллантириш»ни таклиф қилди » Новости Узбекистана сегодня: nuz.uz\nНовости Узбекистана → Жахонда → Доналд Трамп Мексика билан чегарани илон ва аллигаторлар билан «қуроллантириш»ни таклиф қилди\n03-10-2019 10:19 0 598 Рейтинг1 Чоп этиш\nДоналд Трамп Мексика билан чегарани илон ва аллигаторлар билан «қуроллантириш»ни таклиф қилди\nАҚШ президенти Дональд Трамп мамлакатнинг Мексика билан чегарасини илон ва аллигаторлар билан «қуроллантириш»ни таклиф қилди. Бу ҳақда The New York Times хабар берди деб ёзади дарё.уз\nНашрнинг қайд этишича, бундай ғояни у март ойида ўтган мажлисда илгари сурган.\nҚайд этилишича, ўзаро суҳбатларда Трамп чегарани сувда яшовчи жонзотлар ва судралиб юрувчилар билан кучайтириш лозимлигини айтиб ўтган.\nБундан ташқари, у чегара деворларидан ток ўтказиб, тепадан «инсон танасини тешиб юборадиган» ўткир темирлар ўрнатишни хоҳлаган.\nСўнг Трамп чегарачиларга тош отадиган мигрантларнинг оёғидан ўқ узишга рухсат берган. Унга ушбу ҳаракат ноқонуний эканлигини тушунтиришгач, бу ғоядан воз кечишга тўғри келган.\nАмерика раҳбари, шунингдек, ноқонуний муҳожирларнинг ҳаракатини секинлаштириши учун оёқларига отиш ғоясини илгари суришга ҳаракат қилди, аммо бундай таклиф ноқонуний бўлиб чиқди.\nҚайд этилишича, Трамп йиғилиш иштирокчиларига бақирган. У айнан муҳожирлар оқимини камайтириш ҳақидаги ваъдаси туфайли сайловларда ғалаба қозонгани, бироқ атрофдагилар уни оммага аҳмоқ сифатида кўринишга мажбурлаётганини ҳам айтиб ўтган.


Туркистондаги «Буюк дашт маркази»га яна бир қимматбаҳо экспонатни қўшди TÚRKİSTAN. Kazinform – Туркистон вилоятига ҚР Ахборот ва ижтимоий ривожланиш вазир ўринбосари Болат Тилепов иш сафари билан келди. Ташриф давомида вазир ўринбосари Хўжа Аҳмед Яссавий мақбарасини ва яқин атрофдаги этно-қишлоқ ва ботаника боғини зиёрат қилди, деб хабар беради Kazinform мухбири.\nДунёда энг катта Қуръоннинг қўлёзма саҳифаси Ўзбекистонда тайёрланди TASHKENT. Kazinform – Қуръоннинг дунёдаги энг катта саҳифаси Ўзбекистонда тайёрланди. Бу ҳақда Ўзбекистон ислом маданияти марказ директори Шоазим Муноваров ўзининг Fasebookдаги саҳифасида маълум қилди, деб хабар қилади Kazinform мухбири.\nҚозоғистон Президенти Финляндия вазирини қабул қилди NUR-SULTAN. Kazinform – Қозоғистон Президенти Қасим-Жомарт Тоқаев Финляндиянинг Ташқи савдо ва халқаро ривожланиш вазири Вилле Скиннарини қабул қилди, деб хабар беради Kazinform Ақордага асосланиб.\nҚозоғистон спортчилари Токио Олимпиадасига 53 та лицензияни қўлга киритишди NUR-SULTAN. Kazinform – Токиода ўтадиган ёзги Олимпиада ўйинларида Қозоғистон спортчилари 30 та спорт тури бўйича мамлакат шарафини ҳимоя қилишади, деб хабар беради Kazinform мухбири.\n«Жибек жоли» чегара бекатидан гиёҳванд модда олиб ўтмоқчи бўлган Ўзбекистон фуқароси қўлга олинди TÚRKİSTAN. Kazinform – Сариағаш тумани полиция бўлими навбатчи пунктига «Жибек жоли» чегара бекатидан хорижлик шахснинг гиёҳванд модда олиб ўтишга уринганликда гумон қилиниб ҳибсга олинганлиги тўғрисида маълумот келиб тушди, деб хабар беради Kazinform Туркистон вилояти ПД матбуот хизматига таяниб.\n«Жошы хан» тарихий-маданий мажмуаси июнь ойида очилади NUR-SUITAN. Kazinform – Июнь ойининг охирига қадар Қарағанди вилоятининг Улытау туманида «Жошы хан» тарихий-маданий мажмуаси очилади, деб хабар беради Kazinform мухбири.\nТуризмни ривожлантиришга 1 трлн сармоя киритилади NUR-SULTAN. Kazinform – Туризмни ривожлантириш соҳасида 30 та пилот лойиҳаси ишга туширилади. Бу ҳақда ҚР Маданият ва спорт вазири Ақтоти Раимқулова аҳолига ҳисобот бериш мажлисида таъкидлади, деб хабар беради Kazinform мухбири.\nВан Гогнинг сурати ким ошди савдосида 39,2 млн долларга сотилди NEW YORK. Kazinform – Голландиялик импрессионист рассом Винсент Ван Гогнинг (1853-1890) «Тренктаедаги кўприк» сурати пайшанба куни Нью-Йоркдаги Christie's ким ошди савдосида 39,2 миллион долларга сотилди, деб хабар беради Kazinform.\nҚозоғистонда фан олимпиадалари фақат электрон форматда ўтказилади NUR-SULTAN. Kazinform – Фан олимпиадасининг вилоят ва республика босқичлари фақат электрон форматда ўтказилади. Бу ҳақда ҚР Таълим ва фан вазири Асхат Аймағамбетов маълум қилди, деб хабар беради Kazinform мухбири.\nТуркистон ташрифи якунлари: Нурсултон Назарбоевга Култўбедаги қайта тикланган иншоотлар ҳақида ахборот берилди TÚRKİSTAN. Kazinform – Яқинда Туркистонга ташрифи давомида Қозоғистоннинг Биринчи Президенти – Елбасы Нурсултон Назарбоев очиқ осмон ости «Култўбе шаҳарчаси» («Күлтөбе қалашығы») археологик хиёбонини ташкил этиш лойиҳаси билан танишган эди. Мазкур лойиҳани Евроосиё гуруҳининг молиявий ёрдами асосида Қозоқ илмий-тадқиқот маданият институти амалга оширмоқда.\nҚозоғистондан гуманитар ёрдами Ҳиндистонга етказиб берилди YANGI DEHLI. Kazinform – Қозоғистондан COVID-19 эпидемиясига қарши курашиш учун Қозоғистондан гуманитар ёрдами етказиб берилди, деб хабар беради Kazinform ҚР Ташқи ишлар вазирлиги матбуот хизматига таяниб.\nКоронавирус: Қозоғистонда 2 та шаҳар ва 4 та ҳудуд «қизил» зонада NUR-SULTAN. Kazinform – 14 май ҳолатига кўра, Қозоғистон ҳудудларидаги эпидемиологик вазиятни баҳолаш матрицаси эълон қилинди, деб хабар беради Kazinform.\nКоронавирус: Қозоғистонда 1,8 млнга яқин одам эмланди NUR-SULTAN. Kazinform – Қозоғистонда 1 790 356 киши коронавирусга қарши эмланди, деб хабар беради Kazinform ҚР Соғлиқни сақлаш вазирлиги матбуот хизматига таяниб.\nХитойлик сармоядорлар Туркистон вилоятида иккита заводни қуришни режалаштирмоқда TÚRKİSTAN. Kazinform – Хитойлик сармоядорлар Туркистон вилоятида автобуслар ва электр аккумуляторлар ишлаб чиқарадиган заводлар қуришни режалаштирмоқдалар. Бу ҳақда Kazinform Туркистон вилояти ҳокимининг матбуот хизматига таяниб хабар беради.\nҚозоғистонда 127 одам COVID-19 га ўхшаш пневмонияга чалинди NUR-SULTAN. Kazinform – Қозоғистонда COVID-19 аломатлари бўлган пневмония билан оғриган беморлар тўғрисидаги маълумотлар эълон қилинди, деб хабар беради Kazinform coronavirus2020.kz асосланиб.\nЎтган бир кунда Қозоғистонда 2 549 кишида коронавирус аниқланди NUR-SULTAN. Kazinform – Қозоғистонда ўтган суткада 2 549 одам коронавирус инфекциясини юқтирганлиги маълум бўлди, деб хабар беради Kazinform coronavirus2020.kzга таяниб.


Пентагон раҳбари Пекин раҳбари билан.\nАҚШ Мудофаа вазири Роберт Гейтс Пекинга ташрифи чоғида АҚШ ва Хитой ўртасида ҳарбий соҳада юзага келган кескинликни юмшатишга ҳаракат қилмоқда.\nАҚШ маъмурияти Хитой раҳбари Ху Цзинтаонинг келаси ҳафта Вашингтонга қиладиган ташрифидан олдин ҳарбий соҳадаги муносабатларни яхшилашни устувор мақсад қилиб белгилаган.\nБир йил олдин АҚШ Тайван билан кўп миллиард долларлик ҳарбий шартнома имзолаганидан сўнг¸ Тайван Хитойнинг ажралмас қисми эканини иддао қилиб келаётган Пекин расмийлари Қўшма Штатлар билан ҳарбий алоқаларни тўхтатган эди.\n11 январ куни Пентагон раҳбари билан учрашган Ху Цзинтао унинг ташрифи томонлар ўртасида “бир-бирини тушуниш ва ўзаро ишончни мустаҳкамлашга” ёрдам беришига умид билдирди.\nАҚШ Мудофаа вазири 10 январ куни хитойлик ҳамкасби Лианг Гуангли билан музокара олиб борди. Сўзлашувидан кейин терроризм ва қароқчилигига қарши кураш, табиий офатлар пайтида ўзаро ҳамкорлик масалаларни муҳокама қиладиган қатор ишчи гуруҳлар тузилиши эълон қилинди.\nБироқ учрашувда атом энергияси, ракета ҳужумидан мудофаа, фазо тадқиқотлари, кибер(нетик)-қуроллар каби соҳаларда ҳамкорлик ҳақидаги АҚШнинг таклифи маъқулланмади. Аммо бу таклифлар ўрганиб чиқилиши айтилди холос.\nАйни пайтда¸ АҚШ Мудофаа вазири хатоликлар олдини олиш учун икки давлат ҳарбийлари ўртасида ҳамкорлик мустаҳкамланиши кераклиги таъкидлади.\n- Биз англашилмовчилик, тушунмовчилик ва ҳисобда хатоликларга йўл қўйилиши эҳтимолини камайтириш учун икки давлат ҳарбийлари ўртасида мустаҳкам, барқарор ва сиёсий ўзгаришларга мойил бўлмаган алоқалар ўрнатиши керак¸ деган қатъий ишончдамиз, деди АҚШ Мудофаа вазири.\nМатбуот анжуманида Хитой Мудофаа вазири айтган гаплар Пекин расмийларининг АҚШ га нисбатан ишончсизлиги анча чуқур эканини кўрсатди.\n- Хитой АҚШнинг Тайванга қуроллар сотиши борасида қатъий ва аниқ позицияга эга: биз бунга қатъиян қаршимиз. АҚШнинг Тайванга қуроллар етказиб бериши Хитойнинг туб манфаатларини таҳлика остига қўяди. Биз бундай ҳолат қайтарилишини хоҳламаймиз, деди Лианг Гуангли.\n2007 йилдан бери Хитойга биринчи марта ташриф буюрган АҚШ Мудофаа вазири Роберт Гейтснинг чоршанба куни Хитойнинг ядровий қуроллари ва ракета арсеналлари бошқарув марказига бориши кутилмоқда.\n12 январ куни кечқурун Роберт Гейтс Хитойдан Японияга жўнаб кетади. 14 январ куни АҚШ Мудофаа вазирининг Жанубий Кореяда Сеул расмийлари билан Шимолий Корея билан юзага келган бўҳрон масаласини муҳокама қилиши режаланган.\n11 январ куни Роберт Гейтс Шимолий Корея Қўшма Штатлар учун тўғридан-тўғри таҳликага айланиб бораётганини айтиб¸ Пхенян беш йил ичида қитъалараро учадиган ракеталар ишлаб чиқиши мумкинлиги ҳақида огоҳлантирди.\nАйни пайтда¸ Пентагон раҳбари Пхенян расмийлари қўшни давлатлар билан қайта музокаралар бошлаш истагида эканини жиддий амаллар билан исботлаши кераклигини таъкидлади.\nХитой Шимолий Кореяни ҳам дипломатик¸ ҳам иқтисодий жиҳатдан қўллаб-қувватлаб келаётган ягона давлатдир.


Тожикистонда имом исломий веб-сайт билан ҳамкорлик қилгани учун 5 йилга озодликдан маҳрум этилди\nМатбуотда давлат томонидан жума намози учун тайёрланган хутбаларни «фош қилган» Кўлоб «Нонвойи Поён» масжиди имоми Маҳмадсодиқ Саидов 5 йилга озодликдан маҳрум этилди. Бу ҳақда Кўлоб туман суди раиси Изатулло Табарзода маълум қилди.\nШу йил 28 март куни Тожикистон давлат хавфсизлик хизмати ходимлари 28 ёшли хатибни ҳибсга олишди, у «Ислоҳ» ахборот сайтига Дин қўмитаси минбарлардан Дин имом-хатиблари учун тайёрлаган ваъзлари матнларини берди, деган айб билан ҳибсга олинган.\nКўлоб туман суди раиси Изатулло Табарзода тақиқланган ташкилот билан ҳамкорликда имомнинг айбини исботлаганини айтди.\n«1 февралдан 4 мартгача Махмадсодиқ Саидов веб-сайт бош муҳаррири Муҳаммадиқбол Садриддин билан бир неча бор мобил телефон орқали боғланиб, диний қўмита томонидан жума намози учун тайёрланган хутбаларни Фейсбук мессенжери орқали этказган. Шунингдек, у Кўлоб раҳбарлари ва шаҳардаги вазият тўғрисида маълумот ҳам берган», — деди Табарзода.\nИслоҳ — мамлакатда тақиқланган Тожикистон Исломий Уйғониш Партиясига (ТИУП) тегишли бўлган мухолифат сайти, бу мамлакатда катта машҳурликка эга бўлган собиқ парламент партияси. Шундай қилиб, диний раҳбарга тақиқланган ташкилот билан ҳамкорлик қилиш айблови қўйилди.\nВеб-сайт бош муҳаррири Муҳаммадиқбол Садриддин имом Маҳмадсодиқ Саидовнинг интернет-нашр билан ҳамкорлигини рад этади. «Бу мутлақо нотўғи, биз имом билан алоқада бўлмаганмиз. Ҳар сафар жума намозидан олдин бизларга ваъзлар юборадиган имом озодликда юрибди», деди Ислом веб-сайтининг бош муҳаррири аввалроқ Озоди радиосига берган интервьюсида.\nКўлоб туман суди раиси туман аҳолиси Абдуғаффор Раджабов ва Асламхон Каримовлар ҳам мамлакатда тақиқланган ташкилотлар билан, шунингдек, «Ислоҳ» исломий веб-сайти билан ҳамкорликда айбланиб 5 йиллик қамоқ жазосига ҳукм қилинганлигини айтди.\nМашҳур уламо Домулло Холмурод Саидовнинг ўғли Маҳмадсодик Саидов 2016 йилда Кўлобдаги «Нонвойи Поён» жоме масжиди имоми этиб тайинланган.\nДомулло Холмурод суд қарори устидан шикоят қилмаганлигини айтди. «Нима учун ҳукм устидан шикоят қилиш керак ва кимга шикоят қилиш керак, барча органлар давлатга бўйсунади», деди имом.\nРасмий маълумотларга кўра, жорий йилнинг дастлабки олти ойида мамлакатда тақиқланган ТИУП билан ҳамкорлик қилишда айбланиб, 5 нафар Кўлоб фуқароси 5 йилдан 8 йилгача бўлган муддатларга ҳукм қилинган.


Аҳмаб отани эслаб ёки боқувдаги милиционерлар қурбони\nБир йил муқаддам Тошкентнинг Чорсу бозорида нотаниш аравакаш йигитни ҳимоя қилгани учун милиция ходими зарбасидан вафот этган Аҳмаджон Турдиев ҳаққига ўтган ҳафтада Қуръон тиловат қилинди.\nБу воқеа 2004 йил 28 мартда юз берганди. “Камолон” маҳалласилик Аҳмаджон ота бозорлик қилгани Чорсуга тушганди. Уйга қайтаётганда эса милиция ходими бозорда арава тортиб тирикчилик қилиб юрган йигитни ҳақорат қилаётгани устидан чиқди.\nУ юзлаб одамлар томошабин бўлиб турган бир вақтда йигитни ҳимоя қила бошлади. Бунга жавобан милиционер отага кетма-кет зарба берди. А.Турдиев бу зарбалар оқибатида бозорнинг ўзида жон таслим қилди.\nМаҳалладошларининг айтишича, Аҳмад ота табиатан мулойим одам бўлган. Шунинг учун у милиционерлар сиқувга олаётган оддийгина йигитга раҳми келиб, уни ҳимоя қилмоқчи бўлган.\nАҳмад отанинг қўшниси ва энг яқин дўстларидан бирининг сўзларига қараганда, А.Турдиев жуда серғайрат одам бўлган. Меҳнаткашлигини бутун маҳалла ҳурмат қилган. Ўша машъум кунда ҳам эрталаб намоз ўқиб, бозорлик қилгани борганди.\n“Бугунги кунда Чорсу бозорининг боқувдаги 10-12 милиционери бор. Уларнинг ёнига 50-60 нафар курсант ҳам қўшиб берилади. Улар мисоли қутурган ит. Уларда халқ билан ҳисоблашиш йўқ”, - дейди Аҳмад отанинг дўсти.\nИнсон ҳуқуқлари ҳимоячиси Жаҳонгир Шосалимовнинг таъкидлашича, А.Турдиевнинг ўлимига сабабчи бўлган Шуҳрат Қосимов исмли милиция ходими шу кунларда ҳам ўз вазифасида ишламоқда. Инсон ҳуқуқлари ҳимоячиларининг уни жиноий жавобгарликка тортишни сўраб, туман ва шаҳар прокуратураларига қилган мурожаатлари эса инобатсиз қолдирилган.\n“Лекин Аҳмад ота бизга кўп нарсаларни ўргатиб кетди. У бизга ҳақиқат йўлида ҳеч нарсадан чўчимасликни, Аллоҳнинг олдига тоза юрак билан кетишни ўргатди”, - деди Ж.Шосалимов.


Бош прокуратура Нариман Григоряннинг ўлими юзасидан изоҳ берди » Muzlik.uz - O‘zbekiston yangiliklari\nЎзбекистон Бош прокуратураси «Газета.uz»га Тошкентда дизайнер Нариман Григорян ўлими тафсилотларини маълум қилди. Қайд этилишича, 14 январь куни соат 11:50 ларда Яшнобод тумани ИИО ФМБ навбатчилик қисмига ҳодиса тўғрисида хабар келиб тушган. Унга кўра, Яшнобод тумани, Чигил кўчасида жойлашган хонадоннинг меҳмонхонасидан ушбу хонадонда ижарада истиқомат қилиб келган 1985 йилда туғилган Нариман Григоряннинг мурдаси қотиллик аломатлари билан топилган. Мазкур ҳолат юзасидан шу куни Яшнобод туман прокуратураси томонидан ЖКнинг 97-моддаси 1-қисми (қасддан одам ўлдириш) билан жиноят иши қўзғатилди. Нариман Григорян — таниқли ўзбек дизайнери, хореографи, «Тодес» гуруҳи биринчи таркибининг собиқ аъзоси, халқаро кўргазмалар, танловлар ва фестиваллар иштирокчиси. 2004−2008 йилларда Ўзбекистон Хореография академиясида таҳсил олган. У Тошкентда Nariman Grigoryan савдо белгиси остидаги мода уйларига эгалик қилган.\nДизайнер Нариман Григорян ўлдириб кетилди\nТошкентда вояга етмаган бола қотилликка қўл урди\nТошкентда пенсионер аёл қасддан ўлдирилди


Denazavrik боғларда сайр қилиб, совға-саломлар улашади!\n10:58 / 13.07.2017\nЯшасин ЁЗ! Ҳурматли катталар, ёзни нақадар озиқиб кутганимиз ёдингиздами? Куннинг тафти босилгач ота-онамиз ҳамроҳлигида боғларга сайрга чиқардик. Энг яқин инсонларнинг қўлларидан тутиб, унутилмас лаҳзаларни бирга ўтказишдан ёқимлироқ онлар борми дунёда?!..\nШундай қилиб, азиз болажонлар ва уларнинг ота-оналари! Биргаликда фойдали ҳамда ажойиб кўнгилочар сайрга чиқамиз. 23 июлга қадар, ҳар жума, шанба ва якшанба кунлари пойтахт истироҳат ва дам олиш боғлари ҳамда савдо-кўнгилочар масканларида Marwin Brands компаниясининг болажонлар учун махсус яратилган янги Denazavrik шарбатига бағишланган акциялар ўтказилади!\nАкцияларимиз жадвалини диққат билан кузатиб боринг – ҳар куни ИККИТА промо-нуқта фаолият олиб боради. Истироҳат боғлари ва савдо-кўнгиочар марказларига бориш жадвалини тузиб чиқинг ва болаларингиз билан бирга байрамга ташриф буюринг. Denazavrik Тошкент бўйлаб сайрга чиқади ва фарзандларингиз билан бирга сизни 17.00дан 20.00га қадар ажойиб байрамона тадбирларида кутиб қолади!\n13 июль: Мирзо Улуғбек номидаги (собиқ Боғи Эрам) ва «Анҳор Локомотив» маданият ва истироҳат боғлари\n14 июль: «Анҳор Локомотив» маданият ва истироҳат боғи ва Parus савдо-кўнгилочар маркази\n15 июль: Мирзо Улуғбек номидаги (собиқ Боғи Эрам) маданият ва истироҳат боғи и Parus савдо-кўнгилочар маркази\n16 июль: Мирзо Улуғбек номидаги (собиқ Боғи Эрам) маданият ва истироҳат боғи ва Samarqand Darvoza савдо-кўнгилочар маркази\n20 июль: «Анҳор Локомотив» ва «Локомотив» маданият ва истироҳат боғлари\n21 июль: Samarqand Darvoza савдо-кўнгилочар маркази ва «Эко-Парк» маданият ва истироҳат боғи\n22 ва 23 июль: «Эко Парк» маданият ва истироҳат боғи\nDenazavrik даврани қиздиргандан қиздирмоқда! Шахсан узи қувноқ танловлар ўйинлар ва рақслар уюштириб, болажонлар билан қўшиқ куйлаяпти, рақсларга тушаяпти. Denazavrik ҳар бир болажоннинг яқин дўстига айланиб, совғалар улашади. Ҳа, айтганча, Denazavrik ҳеч кимни қуруқ қўл билан қайтармайди. Ҳатто болажон ҳаяжондан қўшиқ сўзларини унутса ёки шеър сатрларини аралаштириб юборса ҳам Denazavrik унинг кўнглини кўтариб, қувноқ совға-сюрприз ҳадя қилади. Шунингдек, у билан албатта бирга суратга тушади!\nDenazavrik деганлари нима ўзи? Denazavrik — Marwin Brands компаниясининг янги шарбат ва нектарлар тўплами. Бу компанияни мазали, фойдали ва барчага манзур таъмли Dena шарбат ва нектарлари учун севамиз ва яхши биламиз. Denazavrik — унинг кенжа укачаси бўлиб, айнан болажонларга алоҳида меҳр ва муҳаббат билан тайёрланган. Нектар ва шарбатлар асосини эса зиғирча ҳам консервант ёки бўёқлар аралаштирилмаган табиий мевалар қайласи ташкил қилади. Denazavrik коллекциясидаги бешта ёрқин таъмли аралашмалардан ўзига маъқули ва севимлисини фарзандингиз танлаб олиши шубҳасиз. Marwin Brands ишончингизни оқлайди ва: Dena’нинг барча маҳсулотлари сингари Denazavrik шарбатлари болакай организмига меваларнинг фойдали барча хусусиятлари сақланган ҳолда энг юқори гигиена талабларини эътиборга олиб, жаҳон стандартлари асосида тайёрланганига кафолат беради. Дарвоқе, Denazavrik қадоғидан уйча ёки машинача ясаб олиш мумкин...\nDenazavrik ўтказаётган акцияда фарзандингиз билан бирга ўзингиз ҳам мазкур шарбат ва нектарларнинг қанчалик мазали ва хуштаъм эканига ишонч ҳосил қиласиз! Ҳатто мана бу совғани ҳам ютиб олишингиз мумкин... Марҳамат, : қувноқ, қизиқарли, мазали ва фойдали Denazavrik сизга мунтазир! Куришгунча, азизлар!\n«UP» билан бирга билимлар чўққиси сари олға!\nЎзбекистонда "Деназаврча" дунёга келди!\nКартон қутидаги ёз таъми\nЧемпионлар «Сочная долина»ни танлайди ёки «Олмали» шоҳ ва мот\n“Сочная долина қутиси эвазига уй” акцияси қай даражада ишонарли ўтмоқда? Бу ҳақда акция ғолиблари нима дейди?\nТошкент-Қарши поезди йўналиши энди Термизгача чўзилди\nСкрипаль иши. Кремль айбловлар нега асоссиз эканини тушунтириб берди


09:10 / 17.10.2019 967 pdf Ўқиш режими + -\nИсломдан аввал нафақат Макка аҳли, балки Арабистон яримороли аҳолисининг кўп қисми бут-санамларга ибодат қиларди. Юқорида ҳам таъкидланганидек, Маккага ҳайкалларни илк бор Хузоъа қабиласи ҳукмронлиги даврида Амр ибн Луай Хузоъий деган кимса Шом диёридан олиб келган эди. Маккаликлар, кейинчалик бошқа араблар ҳам бут-санамларга ибодат қилишга шу қадар берилиб кетишдики, Иброҳим алайҳиссаломнинг динидан Байтуллоҳни улуғлаш одатидан бошқа ҳеч нарса қолмади.\nКаъбани қайта қуриш (ҳижратдан аввалги 18 йил; милодий 605 йил)\nМуҳаммад мустафо соллаллоҳу алайҳи васаллам ўттиз беш ёшга кирганларида, қурайшликлар Каъбани бузиб ташлаб, қайта қуришга енг шимаришди. Замон ўтиши, хусусан, Каъбада ёнғин чиққани ва сел келгани оқибатида қайта қуриш зарурати туғилиб қолган эди.\nҚурилишни бошлаб, ҳамжиҳатлик ила иш олиб боришди. Аммо Ҳажарул асвадни жойига қўйиш вақти келганда ихтилоф чиқди. Ҳар бир қабила бу шарафли иш ўзига бўлишини хоҳлар эди. Ихтилоф кучайиб, уруш чиқиш хавфи туғилди.\nБаъзилар жангга ҳозирлана бошлашди. Бану Абдуддор уруғи бир тоғорада қон олиб келишди. Улар Бану Адий уруғи билан келишган ҳолда қўлларини тоғорадаги қонга ботириб, ўлимга тайёр эканларини эълон қилишди. Бу ҳол «Уруш бўлади», дегани эди.\nШу ҳолатда тўрт-беш кун туриб қолишди. Узоқ баҳслашувлардан кейин ишни уларнинг олдига асосий дарвозадан биринчи бўлиб кириб келган кишига ҳавола қилишга келишдилар.\nМуҳаммад соллаллоҳу алайҳи васаллам улардан бир ридо келтиришларини сўрадилар. Уни олиб, ерга ёздилар. Ҳажарул асвадни кўтариб, ридонинг ўртасига қўйдилар ва ҳар уруғдан биттадан вакил келиб, ридонинг бир четидан тутиб, кўтаришини таклиф қилдилар. Вакиллар кўтариб олиб келганларидан сўнг ўзлари Ҳажарул асвадни жойига қўйдилар. Шундай қилиб, у зот ўзларининг беқиёс ҳикматлари ила урушнинг олдини олдилар.\nБу у зот соллаллоҳу алайҳи васалламнинг бутун дунё халқларини сулҳга ва тинчликка бошлашларининг муқаддимаси эди.\nМана шу тарзда, Аллоҳ таолонинг иродаси ила охирзамон пайғамбари қилиб юборилишлари учун барча шароитлар муҳайё бўлди.\n19:30 / 16.10.2019 3766\n07:10 / 17.10.2019 823\n1037 21:10 / 11.02.2019\n1513 09:05 / 25.09.2019\n10096 18:35 / 08.01.2019


Британияда винил пластинкаларнинг сотуви рақамли ёзувлардан ошиб кетди\n17:22 / 07.12.2016\nБританиянинг ERA (Entertainment Retailers Association) ташкилоти маълумотларига кўра, винил пластинкалар сотуви ҳажми илк бор рақамли ёзувлар кўрсаткичидан ошиб кетган.\nБирлашган Қироллик фуқаролари ўтган ҳафта бундай пластинкаларни 2,4 миллион фунт стерлинг эвазига харид қилишган бўлса, барча юклаб олинган mp3-файлларга 2,1 миллион фунт сарфланди. Бир йил аввал эса вазият аксинча кўринишда бўлган: винил сотуви 1,2 миллион фунтга тенг бўлган бўлса, рақамли ёзувлар 4,4 миллион фунт эвазига харид қилинган.\nВинил дискларнинг кутилмаганда оммалашиши “қора жума” билан боғлиқ бўлиши мумкин. Шунингдек, граммофон пластинкаларининг Рождество байрамига совға тариқасида берилиши ҳамда йирик савдо марказларидаги дўконлар пештахтасида пайдо бўлиши ҳам бунга туртки берган.\nхонанда Британия пластинка диск\nКўзи ожиз инсон етаклаб юрувчи от сотиб олди\nБритания ва Японияда парранда гриппи тарқалмоқда\nТаниқли хонанда Ҳожиакбар Раҳматов вафот этди


Олий Лига-2013 учун 1-босқич саралаш рейтинг ўйинлари ўз ниҳоясига етди. 17 декабрь куни ушбу турнирнинг сўнги 12-тури ўтказилди.\nТурнирда жами 53 та жамоа иштирок этди. Мазкур рейтинг ўйинларида дастлабки ўринларни эгаллаган 5 та жамоа 2012 йил куз ойларида экран орқали бўлиб ўтадиган саралаш босқичига йўлланмани қўлга киритишди.\nРейтинг ўйинлари саволларини шахсан кўрсатув бошловчиси А.Абдуллаев тайёрладилар.\nТурнирда имтиёзли бўлган 5 та ўрин учун курашда кескинлик кузатилмади. Фақат сўнги турларда, Тохиржон Одилов жамоаси кучли бешталикка кириш учун жиддий ҳаракат қилиб кўрди, лекин дастлабки турларда йўқотилган очколар улар учун қимматга тушди.\nКескин кураш асосан турнир ғолиблиги учун бўлиб ўтди. Дастлабки турларда “Эсперо” жамоаси ҳаммани ҳайрон қолдирган ҳолда пешқадамликка даъво қилган бўлсада, кейинчалик уларга бироз тажриба етишмади ва якунда 5-ўрин билан кифояланишди. Аммо ушбу натижа ҳам уларга илк маротаба экран ўйинларига чиқиш ваколатини берди. Демак, биз келгуси мавсумда экран ўйинларида яна бир ёш дебютант жамоа ўйинларини кузатишимиз мумкин бўлади.\nТўртинчи ўринни Зуҳриддин Ёмиддинов жамоаси эгаллади. Турнир бошланишида бироз омади келмаган жамоа кейинчалик Олий Лига ўйинларида орттирган тажрибаси ва билими эвазига ўз натижаларини яхшилай олди ҳамда якунда 4-ўринни эгаллади.\nОлдиндан пешқадамлик қилиши кутилган жамоалар турнир сўнгига қадар кескин ва муросасиз кураш олиб боришди. Шавкат Улуғов, Жобир Аҳмедов ва Бобур Ёқубов жамоалари ғолиблик учун жиддий бел боғлаганини улар кўрсатаётган натижалардан ҳам билиш мумкин эди. Лекин сўнги ҳал қилувчи турларда Бобур Ёқубов жамоаси бироз курашдан чиққандек бўлди ва пешқадамлардан сезиларли очкода ортда қолиб кетди ҳамда 3-ўринни эгаллади.\nТурнир ғолиблиги учун кетган курашда турдан-турга пешқадам номи ўзгариб турди. Бир Шавкат Улуғов жамоаси 1-ўринга кўтарилиб олса, бир Жобир Аҳмедов жамоаси уларни қувиб ўтарди. Сўнги 12-турдан олдин жамоалар орасидаги фарқ бор-йўғи 1 очкони ташкил қилгани ҳам кескинликни қанчалик юқори бўлганлигидан далолатдир. Бироқ сўнги ҳал қилувчи турда Шавкат Улуғов жамоаси яхшироқ натижа кўрсата олди ва асосий таъқибчисини 3 очкога ортда қолдирди. Жобир Аҳмедов жамоаси эса 2-ўрин билан кифояланишга мажбур бўлди.\nШундай қилиб, 12 ҳафта давом этган Саралаш турнири ўз ниҳоясига етди. Ушбу турнирда Шавкат Улуғов жамоаси ғолибликни қўлга киритди.\nЯкуний т урнир жадвали\nЭнг кўп тур ғолибига айланган жамоалар:\nШавкат Улуғов ва Жобир Аҳмедов жамоаси – 5 марта\nБобур Ёқубов жамоаси – 3 марта\nЗуҳриддин Ёмиддинов ва “Эсперо” жамоаси – 2 марта\n*16 – Қизил ранг билан берилган натижалар, турдаги энг яхши кўрсаткични билдиради.\n**Бўш қолдирилган катаклар ўша турда жамоа иштирок этмаганини англатади.


12.02.2018 19:32 7 12724\nҲожатхоналардан фойдаланиш маданиятимиз қай даражада?\nБу мавзу юзасидан иккинчи марта ёзишим. Биринчи мақолам бундан бир йил аввал ёзилган ва яқинда сайтимизда «Уят деб билсангиз, бу мақолани ўқиманг!» сарлавҳаси билан чоп этилганди. Кўпчилик томонидан қизиқиш билдирилган ва турли-туман изоҳлар қолдирилган бу саҳифада шундай сўзлар бор эди: «Агар бу мақоладаги мавзу сиз учун бемаъни, бачкана ва қоғозга туширишга арзимайдиган туюлса, давомини ўқимай қўяқолинг». Лекин охирги пайтларда бу мавзу кўп давраларда ўртага ташланди, жиддий муҳокама қилинмоқда.\n«Биз ҳожатхоналаримиз қаерда эканлигини таралаётган ҳидидан биламиз. «М» ва «Ж» деган ёзувлар ҳам керак эмас аслида».\nШерзодхон Қудратхўжаев, Халқаро Пресс-клуб раҳбари.\nЯна ўша гап — бизда ҳожатхоналар муаммоси бор, очиқ тан олмай иложимиз йўқ. Бу борада чет эллардан келган меҳмонлар олдида ҳар сафар юзимиз қизариши ҳам ҳақиқат. Талаб даражасидаги ҳожатхоналар қурилиши ва сифатли ишлаши учун алоҳида қарорлар чиқаётгани, бу ишга бош қўшганларга солиқ имтиёзлари берилаётгани ҳам муаммонинг нақадар жиддийлигини кўрсатиб бўлган.\nБугун масаланинг иккинчи тарафи ҳақида сўз юритсак. Ҳожатхоналар қурилар, ишга туширилар. Аммо бизнинг улардан фойдаланиш маданиятимиз қай даражада? Аслида бор ҳожатхоналарни ҳам бадбўй қилаётган, ўзидан кейин бировни яқинлаштирмай қўядиган, бу жараёнга фақат бурун жийирадиган ҳолат деган тушунчани онгимизга сингдириб олган сизу биз эмасми?!\nТуризм бўйича катта ислоҳотлар амалга оширилмоқда. Ўзбекистон умумий уйимиз, бир сўз билан айтганда, уйимизга кўп сонли ва обрўли меҳмонлар келишмоқда. Хўш, уларни қандай кутиб оламиз? Қандай жиҳатлар билан меҳмонлар ёдида қоламиз?! Давлат ҳожатхоналар муаммосига жиддий киришаркан, биз уларни лозим даражада сақлай оламизми?\nЎзимизку бирорта бундай маскан қуришни, ишга туширишни хаёлимизга ҳам келтирмаймиз. Аммо боридан тўғри фойдалана билишни ҳам боплаганимиз-боплаган. Жамоат ҳожатхоналарининг кириш эшигидан тортиб энг ички хонасигача, сув сақлагич бакигача турли-туман огоҳлантирувчи ёзувлар илиб ташланган: «Ифлос қилманг!», «Сувни ҳайданг!», «Қоғозни челакка ташланг!», «Нос туфламанг!», «Чекманг!»...\nДарвоқе, чекувчилар!.. О, бу энди алоҳида мавзунинг ичидаги алоҳида мавзу. Чекиш ва ҳожат жараёнини уйғунлаштира билган, ўзи ҳар икки «лаззат»дан баҳра олгани етмагандай, кетганидан сўнг қолдирган ҳидига суварак ҳам маст бўлиб ағдариладиган бундай инсонлар қандай пайдо бўлади, қаердан келади, буниси энди роса катта савол.\nОгоҳлантиришлар ҳам бежизга ёзилмайди, чунки огоҳлантириш бўлса ҳам биз уларга амалга қилмасликка мойилмиз, бўлмасаку қўяверинг. Ахир ҳар биримиз тиқилиб ётган қоғозларни, латталарни, носвой қолдиқларию халталарини, болалар тагликларини ва ҳатто писта пўчоқларини ҳам кўрганмизку. Чекувчилар билан писта чақувчилар мана шу жойда илҳомлари келишига қойил қолмай илож йўқ. Мўлжалда адашувчилар ҳамиша, хатосиз адашаверадилар...\nЎзимиздан кейин тозалаб чиқиш деган тушунча бизга бегона. Тўғрида, ҳожатхонани ҳам тозалайдиларми? Лекин бир ўйлаб кўрайлик, бизнинг ортимиздан ким тозалаши керак?!\nРоса майдалашдингиз, дейсизми?\nУнда охирги жумлаларни ҳам ўқинг: маданият маданиятсизлик кўринмайдиган, билинмайдиган жойда намоён бўлсагина ҳақиқий маданиятдир. Ҳеч ким кўрмайди, деб ўйлаб, билганимизни қилаётганимизда бизни энг улуғ зот кўриб туради. Кўзимизни очайлик, токи биздан кейинги келганлар биздан ранжимасин!\nтуризм маданият ҳожатхона\nЖамият Кеча, 16:56


“ZEBRA” VS “ZERDA” - Ўзбекистон Республикаси Монополияга қарши курашиш қўмитаси\nМонополияга қарши курашиш қўмитасига «PERFECT CANDY» (Ўзбекистон) компанияси томонидан «Usta Xasan Qandolatchi» корхонаси фаолияти устидан шикоят аризаси келиб тушди.\nЎрганишлар натижасида, «PERFECT CANDY» МЧЖ ширинликлар ишлаб чиқарувчи корхона бўлиб, «ZEBRA» савдо белгисининг ҳақиқий эгаси ҳисобланади. Шунингдек, «ZERDA» қадоқлари «ZEBRA» савдо белгиси остидаги ширинлик қадоқлари билан нафақат кўриниши, балки талаффузда ҳам ўхшашлиги билан истеъмолчиларни адаштириши мумкинлиги аниқланган.\nБундан ташқари, «PERFECT CANDY»нинг «MUSAFFO ZEBRA» савдо белгиси бир нечта элементларни ўз ичига олган маҳсулот сифатида «ZEBRA» номи билан рўйхатдан ўтган. Бу эса, бозорда ўхшаш номли маҳсулотлар мавжудлиги, истеъмолчиларни маҳсулот сотиб олишда адаштириши мумкин.\nЮқоридагиларни инобатга олиб, Монополияга қарши курашиш қўмитасининг Махсус комиссияси йиғилишида мазкур иш кўриб чиқилди ҳамда «ZERDA» ширинликларининг савдоси, ноҳалол рақобат эканлиги тан олинди.\nУшбу ҳолат юзасидан қоидабузарликка йўл қўйган тарафга нисбатан «ZERDA» ширинликлар савдоси билан шуғулланиш ва уни ишлаб чиқариш ҳолатларини тўхтатиш, бир ой муддат ичида барча омборлардаги қутилар ва бошқа ўхшаш қадоқларни йўқ қилиш бўйича кўрсатма берилди.


Ўзбекистонда Интернет тезлиги ошади\nИнтернет тезлиги ошади ва қамрови кенгаяди - вазирлик\nЎзбекистонда Интернет тезлиги ошади ва қамрови кенгаяди, оптик толали алоқа линиялари ҳар бир аҳоли пунктига кириб боради.\nТОШКЕНТ, 11 янв - Sputnik. Ўзбекистонда 2022 йил охирига қадар интернет тезлашади, қамрови кенгаяди деб хабар қилди АОКАда 10 январ куни бўлиб ўтган матбуот анжуманида Ўзбекистон Ахборот технологиялари ва коммуникацияларини ривожлантириш вазирлиги. Хусусан, 2022 йил якунига қадар халқаро интернет тармоғига уланишнинг умумий ўтказувчанлик имкониятини 3 200 Гигабит/секундгача кенгайтириш режалаштирилган. Бугунги кунда ушбу кўрсатгич 1 800 Гигабит/секундни ташкил қилади. Шунингдек, 2021 йилда Ўзбекистонда 50 минг километр оптик-толали алоқа линиялари қурилган. Натижа телекоммуникация тармоғининг ўтказувчанлик қобилияти вилоят ва туман марказлари даражасида 1,5 баробарга ошган.Мобил алоқа хизматларини ривожлантириш мақсадида мобил интернет тезлиги 1,5 баробар оширилди ва 2021 йилда 14 150 та қўшимча таянч станциялари ўрнатилиб, уларнинг умумий сони 45 890 тага етказилди.Интернет хизматидан фойдаланувчилар сони 27,2 миллиондан ошган, шундан мобил интернет фойдаланувчилари сони 25,3 миллион кишини ташкил этмоқда.Келгуси режалар:Телекоммуникация операторлари ва провайдерлари 2022 йил 1 январдан бошлаб Интернет тармоқларини лойиҳалашда қуйидагиларни назарда тутади:Бугунги кунда дунё тажрибаси аҳоли турмуш фаровонлигини таъминлаш, улар учун қулайликлар яратиш ҳамда давлат хизматларидан тўсиқсиз, шаффоф ва адолатли фойдаланишда энг тўғри ёндашув Электрон ҳукумат эканлигини кўрсатмоқда.\n10:58 11.01.2022 (янгиланди: 10:59 11.01.2022)\n© Sputnik / Владимир Трефилов / Фотобанкка ўтишСетевое оборудование в серверной\nТОШКЕНТ, 11 янв - Sputnik. Ўзбекистонда 2022 йил охирига қадар интернет тезлашади, қамрови кенгаяди деб хабар қилди АОКАда 10 январ куни бўлиб ўтган матбуот анжуманида Ўзбекистон Ахборот технологиялари ва коммуникацияларини ривожлантириш вазирлиги.\nХусусан, 2022 йил якунига қадар халқаро интернет тармоғига уланишнинг умумий ўтказувчанлик имкониятини 3 200 Гигабит/секундгача кенгайтириш режалаштирилган. Бугунги кунда ушбу кўрсатгич 1 800 Гигабит/секундни ташкил қилади.\nШунингдек, 2021 йилда Ўзбекистонда 50 минг километр оптик-толали алоқа линиялари қурилган. Натижа телекоммуникация тармоғининг ўтказувчанлик қобилияти вилоят ва туман марказлари даражасида 1,5 баробарга ошган.\nБугунги кунга келиб 95 фоиз аҳоли масканлари мобил интернет билан қамраб олинган, 54 фоиз уй хўжаликларига юқори тезликдаги интернетга уланиш имкони яратилган, - дейилади хабарда.\nМобил алоқа хизматларини ривожлантириш мақсадида мобил интернет тезлиги 1,5 баробар оширилди ва 2021 йилда 14 150 та қўшимча таянч станциялари ўрнатилиб, уларнинг умумий сони 45 890 тага етказилди.\nИнтернет хизматидан фойдаланувчилар сони 27,2 миллиондан ошган, шундан мобил интернет фойдаланувчилари сони 25,3 миллион кишини ташкил этмоқда.\nБухоро, Фарғона ва Тошкент вилоятларида йирик маълумотларни сақлаш ва қайта ишлаш марказлари қурилади.\nХалқаро маълумотлар узатиш каналининг ўтказувчанлик қобилияти 3,5 маротаба оширилади.\n150 минг км оптик-толали алоқа линиялари қурилиш ҳисобига маълумотлар узатиш тармоғи кенгайтирилади;\nХалқаро ва давлат аҳамиятига молик автомобиль йўлларини мобил алоқа тармоқлари билан тўлиқ қамраб олишни таъминланади.\nОптик толали алоқа линиялари барча аҳоли пунктларига етказилиб, уй хўжаликларининг камида 80 % Интернетга кенг полосали симли уланиш имконияти билан таъминланади.\nТелекоммуникация операторлари ва провайдерлари 2022 йил 1 январдан бошлаб Интернет тармоқларини лойиҳалашда қуйидагиларни назарда тутади:\nтаълим ташкилотлари, соғлиқни сақлаш муассасалари ва бошқа давлат ташкилотларини камида 100 Мегабит/с ўтказувчанлик қобилияти билан таъминлаш.\nБугунги кунда дунё тажрибаси аҳоли турмуш фаровонлигини таъминлаш, улар учун қулайликлар яратиш ҳамда давлат хизматларидан тўсиқсиз, шаффоф ва адолатли фойдаланишда энг тўғри ёндашув Электрон ҳукумат эканлигини кўрсатмоқда.


Қозоғистонда тўққизта янги сув омбори қурилади\n14 Октябрь 16:07\nNUR-SULTAN. Kazinform – Қозоғистон Бош вазири Aсқар Мамин янги сув омборлари қурилиши режалари билан бўлишди, деб хабар беради Kazinform мухбири.\n«Экология, геология ва табиий ресурслар вазирлигининг «Қазгидромент» республика давлат корхонаси томонидан 2025 йилгача қўшимча сув ҳажмини таъминлаш учун дарё ҳавзаларининг сув миқдори бўйича ўтказилган таҳлиллар асосида 9 та янги сув омбори қурилиши режалаштирилган. Сақлаш ҳажми 1,7 куб. км «, - деб ёзган Aсқар Мамин, депутатнинг сўровига берган жавобида.\nУшбу сув омборлари ишга туширилгандан сўнг, фойдаланиш қоидаларига мувофиқ, дарёларнинг табиий ҳолатини сақлаб қолиш ва яқин атрофдаги аҳоли пунктлари аҳолисининг экологик ҳолатини яхшилаш, экологик барқарорликнинг бузилиши ва гидрологик режимнинг ёмонлашувининг олдини олиш учун зарур бўлган экологик чиқиндилар ўтказилади. Дарёлар ва кўллар, шунингдек, аҳолининг санитария -эпидемиологик эҳтиёжларини қондириш чоралари амалга оширилади.\n»Умуман олганда, 9 та сув омборининг ишга туширилиши 20 та аҳоли пункти учун сув тошқини хавфини камайтиради, 195 минг гектар янги суғориладиган ерларни муомалага беради, қишлоқ хўжалигида 20 мингдан ортиқ иш ўринларини яратади«, - дея хулоса қилди Бош вазир.


"Пахтакор"да иккита йўқотиш, аммо бўлажак рақиб чемпион учун қулай-ми?!\n22 июнь, 10:02\n"Шерлар" Суперлиганинг 12-турида Навоийда "Қизилқум" меҳмони бўлишади.\nЧемпионат доирасида жамоалар 44 учрашувда майдонга тушишган. Ўзаро ўйинлар бўйича устунлик яққол "Пахтакор" тарафида. 37 баҳсда зафар қучган "Шерлар" 6 бор рақиб билан дуранг ўйнаган ва бир марта имкониятни бой берган. "Қизилқум" дарвозасига 122 гол урилиб, 26 тўп ўтказиб юборилган.\nНавоийдаги 22 учрашувнинг бирортасида "Пахтакор" мағлубиятга учрамаган. Меҳмонда 18 ғалаба ва 4 дуранг натижа кузатилган. Сафардаги 8 учрашувда пойтахт жамоаси йирик ҳисобда зафар қучган. Ўтган мавсумда эса меҳмонда 1:0 ҳисобида ғолиб бўлган.\nБаҳсни "Пахтакор"дан дисквалификация туфайли Элдор Суюнов ва Камен Хаджиев ўтказиб юборади.\n"Қизилқум" ва "Пахтакор" ўртасидаги учрашув 23 июнь, пайшанба куни соат 20:00да "Ёшлар" спорт мажмуаси стадионида бошланади.\nЎзбек футболини ўлдирган айнан пахтакор клуби. Монополия дейдилар буни. Зоравонли йўли билан хеч кимга 1 ўринни бермайди. Бошқа клубларимиз хам чемпионликка даво хам қилмайди. Чунки осиёда ўйнашга бюджети хам йўқ. Буни ечими осиё чемпионлар лигаси учун маблағни федерация ёки хамма елубларимиздан ўртага ташланган пул қоплаши керак. Шунда клубларимизга рахбарлари томонидан чемпион бўлмаслик талаби йўқолади.\nUzb chimpda Paxtakor emas Toshkent kuliblari 1chi urinni oladi faqat Yaqqol Koripsiya\nҚайси товуқ мия пахтакор ни "шерлар" деб номлаганекана..! Ўзбекистон да қўғирчоқ шер, осиёда хаммага гўшт бўладиган тўнғизларку булар.\nХа тўғри айтас дўстим. Коррупция гуллаган футболимиздан умид йўқ. Боксимиздан умид қилса арзийди. Чунки боксда коррупция билан келган отасини эркатойлари иккта зарбадан кейин ўзлари залдан қочиб чиқиб кетади. Шуни учунам боксимизда энг мард йигитлар сараланиб қолябди. Шуни учунам боксда дунёда 1 чи миз.


12:20 | 20-08-2021\nАФҒОНИСТОНда ҳукуматни шакллантиришга киришган “Толибон” радикал ҳаракати раҳбарияти БМТга мурожаат қилиб, ташкилот ваколатхонаси мамлакатни тарк этмаслигини сўради.\nАҚШ шошилинч эвакуация жараёнида Афғонистонда қолдириб кетилган ҳарбий техникаларига ҳаводан зарба бериш орқали йўқ қилиш имкониятини кўриб чиқмоқда. Бу ҳақда “Axios” портали маълум қилди.\nИСРОИЛ ҳарбий ҳаво кучлари Сурия ҳудудидаги нишонларга узоқ масофага учувчи ўта аниқликдаги “Delilah” қанотли ракеталари билан зарба берди. Ракеталарнинг асосий қисми Сурия ҳаво ҳужумидан мудофаа тизими томонидан уриб туширилди. Буни исроиллик ҳарбий экспертлар ҳам тан олиб, бу Москва Дамашқнинг ҳаво ҳужумидан мудофаа тизимини кучайтирганини исботлашини таъкидладилар.\nТОЖИКИСТОН Демократик партияси ҳукуматга ва мамлакат фуқароларига, халқаро ташкилотларга мурожаат қилиб, Афғонистонда юз бераётган воқеаларни “ушбу мамлакатнинг пуштун бўлмаган миллатларига нисбатан толиблар томонидан амалга оширилаётган геноцид” деб баҳолаган. Тожикистонлик демократлар Тожикистон ҳукуматидан “Толибон” ҳаракатига ёрдам бераётган мамлакатларнинг Душанбедаги дипломатик ваколатхоналарини ёпишга чақирган.\nҚИРҒИЗИСТОНлик депутатлар Қозоғистон, Қирғизистон ва Ўзбекистонда русофобия кучайиб бораётгани ҳақида россиялик ҳамкасблари, сиёсатчи ва тарғиботчилари ҳаддан ортиқ ваҳима кўтараётганини танқид қилдилар. Уларнинг таъкидлашича, ушбу мамлакатлар Кремлнинг аралашувисиз ҳам миллатлараро низоларга йўл қўймаслик имконига эга ва рус ОАВларида Москвани бу ишга бурнини суқишга уринишлари ўзга давлатларнинг ички ишига аралашишдан бошқа нарса эмас.\nҚОЗОҒИСТОН ҳукумати қурғоқчиликдан азият чеккан Манғистай ва Қизилўрда вилояти чорвадорлари ва фермерларига табиий офат туфайли кўрган зарарларини қоплаш учун беғараз ёрдам сифатида 3,5 млрд тенга ажратди.\nТУРКМАНИСТОН педагогика институти илгари ўқишга қабул қилинган 18 нафар афғонистонлик туркман талабага таҳсилни давом эттиришга рухсат бермади. Бу ҳақда «Хроники Туркменистана» портали хабар берди. Қайд этилишича, мазкур олий ўқув юрти ҳар йили Афғонистондан туркман миллатига мансуб 25 нафар фуқарони талабаликка қабул қилган.


Европа суди Россиядан бир жинсли жуфтликларни қонунан тан олишни талаб қилди\nЕвропа инсон ҳуқуқлари бўйича суди (ЕИҲБС) Россиядан бир жинсли оилавий муносабатларни тан олишнинг ҳуқуқий тартиб-таомилларини жорий этишни талаб қилди.\nСуд қарорида таъкидланишича, бир жинсли жуфтликлар анъанавий жуфтликлар каби оила қуриш ҳуқуқига эга бўлиши лозим, айни чоғда уларнинг иттифоқини “никоҳ” деб аташ шарт эмас.\nҚарор ЕИҲБС сайтида эълон қилинган. Суд Москва ва Липецк вилоятидаги 2009 йилдан бери никоҳ қуришга ҳаракат қилаётган уч жуфтликнинг даъволарини бирлаштирган. ФҲДЁ идоралари уларга рад жавоби берган, Россия судлари эса бу рад жавобини қонуний деб топган.\nЕвропалик судьяларнинг аниқлашича, бир жинсли жуфтликларнинг бирга яшаши учун қонуний тўсиқлар бўлмаган. Бироқ улар ўз иттифоқининг давлат томонидан тан олинишига эриша олмаганлар. Бусиз бир жинсли жуфтликлар оилавий турар-жой дастурларида иштирок этиш, хавфли вазиятларда жуфтини кўргани касалхонага бориш, яқин қариндошга қарши кўрсатма бермаслик ҳуқуқларига ҳамда мерос ҳуқуқига эга бўла олишмаган.\nЖавобгар бўлмиш Россия ҳукумати вакили судга аксари россияликлар бир жинсли никоҳларни ёқламаслигини билдирган. ЕИҲБС эса аҳолининг хусусий ва оилавий ҳаётга оид тамал ҳуқуқлардан фойдаланиш имконияти ҳақида гап кетганида давлат ижтимоий ахлоққа суяна олмайди, деган хулосага келган.\nСуд мулоҳазасича, мамлакатлар ижтимоий ва маданий жиҳатлардан келиб чиқиб бир жинсли жуфтликларни рўйхатга олишнинг ўзларига мос шаклини танлаши мумкин.\n2020 йилда Россия конституциясига киритилган моддага мувофиқ, давлат ва унинг субъектлари оила институтини “бир эркак ва бир аёлнинг иттифоқи” ўлароқ ҳимоя қилиши керак. Конституциявий суд шарҳида мазкур меъёр “жинсий ориентацияси важидан шахсларнинг ҳуқуқлари ва қонуний манфаатларини чеклаш ҳолатларини бартараф этишга қаратилган чора-тадбирларни кўриш” мажбуриятини давлат зиммасидан соқит қилмаслиги айтилган.


Туркия Исломий давлатга қарши якка урушга кирмоқчи эмас\n13 май 2021, Тошкент вақти: 02:13\nТуркия қўшинлари Сурия сарҳадида чегара чизиғининг нариги томонида бораëтган урушга ҳозирча томошабин бўлиб турибди.\n- Туркиядан Исломий давлатга қарши бир ўзи жангга киришни кутиш¸ нореалдир¸ деди Анқара дипломатлари раҳбари жумладан.\nАҚШ ва унинг иттифоқчилари НАТО аъзоси бўлган Туркия раҳбариятини Сурия-Туркия чегарасидаги Кобани шаҳрини ишғол қилишга уринаëтган Исломий давлатга қарши қуруқликдан ҳужумга ўтишга кўндиришга уринмоқда.\nНАТО аъзолари Туркиянинг бундай амалиëт учун қўйган шартларини қабул қилмагани ортидан Анқара ҳам фақат ҳаво ҳужумларига ëрдам бериш билан чекланишини билдирди.\nТашқи ишлар вазири айни пайтда ҳаво ҳужумларининг Исломий давлатни тўхтатиш учун етарли эмаслиги ва шу боис қуруқлик ҳужумлари бошлаш режаси ҳам кўриб чиқилиши лозимлигини таъкидлади.\nЧавушўғли Анқара Суриянинг Туркияга туташ шимолий минтақаларида буфер зона ва учиш тақиқланган ҳудуд ташкил этилиши ғоясини қўллашини билдирди.\nАммо НАТО Бош котиби на буфер зона¸ ва на учиш тақиқланган ҳудуд ташкил этиш ҳарбий альянс томонидан муҳокама этилмаëтганини билдирди.\nТуркиянинг Исломий давлатга қарши қуруқли ҳужумлари бошлаш учун қўяëтган талаблари ичида нафақат террор гуруҳи¸ балки улар қарши курашаëтган Башар Асад режимини ҳам бирдек йўқ қилиш¸шу мақсадда Асадга қарши урушаëтган мўътадил гуруҳларга қурол бериш ғоялари ҳам бор.\nТуркия шартларига муносабат берган Россия ҳукумати Сурия билан Туркия ўртасида буфер зона ташкил қилиш режаси БМТ Хавфсизлик кенгаши томонидан тасдиқлансагина¸ амалга оширилиши лозимлигини билдирди. БМТ Хавфсизлик кенгашининг доимий аъзоси сифатида Россия вето ҳаққига эга ва ўз иттифоқчиси бўлган Асад режимини ҳимоя қилиш учун бундай ваколатдан фойдаланиши мумкин.\nАйни пайтда АҚШ ва коалиция ҳаво кучлари Кобанини қамалга олган Исломий давлат кучларига қарши зарба берганига қарамай¸ жанггарилар Кобанидаги полиция бўлимини қўлга олган ва ҳозирда шаҳарнинг учдан бир қисми устидан назорат ўрнатган.\nСўнгги 24 соат давомида Исломий давлат истеҳкомлари ва артиллерия кучларига қарши 13 марта ҳужум уюштирилганини билдирган АҚШ ҳарбий қўмондонлиги Кобани шаҳрининг ҳозирча курд гуруҳлари назоратида эканини билдирди.\nАнқара ҳукуматини Кобани шаҳрининг Исломий давлат қўлига ўтмаслиги учун қуруқлик амалиëтлари бошлашга кўндириш мақсадида Туркияга келган АҚШ расмий делегацияси ҳам НАТО Бош котиби ҳамроҳлигида музокараларни давом эттирмоқда.\nАммо кейинги 40 йил давомида ўз ҳудудида қуролли курд гуруҳлари билан қонли уруш олиб борган Туркия ҳукуматининг Сурия ҳудудида курд давлати тузиш ғоясида бўлган гуруҳларнинг Исломий давлатга қарши урушига ëрдам бериш эҳтимоли ҳозирча узоқлигича қолмоқда.


Қирғизистон президент сайлаяпти\n09 декабр 2021, Тошкент вақти: 00:13\n23 июл куни маҳаллий вақт билан эрталабки соат 8:00 очилган овоз бериш участкалари кечки соат 20:00 да ёпилади.\nОлти номзод иштирок этаётган президентлик сайловини беш юздан зиёд халқаро кузатувчи, ўттиз мингдан зиёд маҳаллий кузатувчи кузатиб бормоқда. Айни пайтда мамлакатда хавфсизлик чоралари кучайтирилган.\nҚирғизистондаги энг олий лавозим учун олти номзод кураш олиб бормоқда. Улар амалдаги президент Қурмонбек Бакиев, мухолифатдан ягона номзод Алмазбек Атамбаев, “Оқ шумқор” партияси раиси Темир Сариев, Нотижорат ташкилотлар ассоциацияси раисаси Тўқтайим Уметалиева, нарколог-шифокор Женишбек Назаралиев ва “Азамат компани” МЧЖ бош директори Нурлан Мўтуевлардир.\nҚирғизистон марказий сайлов комиссиясидан олинган маълумотларга кўра, бугун республика бўйлаб 2333 та сайлов участкаси, 56 та туман, Бишкек ва Ўш шаҳар сайлов комиссиялари ташкил этилган. Шунингдек, хориждаги қирғизистонликларнинг овоз беришига шароит яратиш учун жаҳоннинг 23 мамлакатида 49 сайлов участкаси очилган.\nМСК маълумотига мувофиқ, сайлов муносабати билан 2 миллион 872 минг 181 бюллетен чоп этилиб, участка сайлов комиссияларига етказилди. Сайловчилар рўйхатига 2 миллион 718 минг 818 фуқаро киритилди.\nҚирғизистондаги президентлик сайловини 48 мамлакатдан келган 516 та халқаро кузатувчи, 30 мингга яқин маҳаллий кузатувчи кузатиб бормоқда.\nПрезидентлик сайловини ёритиш учун халқаро оммавий ахборот воситаларидан 85 киши Қирғизистон Марказий сайлов комиссиясида аккредитациядан ўтган. Шунингдек, Қирғизистондаги асосий сиёсий воқеани юзлаб маҳаллий ОАВ вакиллари ҳам ёритиб бормоқдалар.\nАйни пайтда Қирғизистондаги 20 дан зиёд партия вакиллари ҳам сайлов жараёнини кузатиб бормоқда.\nБугун маҳаллий вақт билан эрталабки соат 8:00 очилган овоз бериш участкалари кечки соат 20:00 да ёпилади.\nҚирғизистон Марказий сайлов комиссияси овоз бериш жараёнининг бориши бўйича вақти-вақти билан маълумот бериб туриш ҳақида эълон қилган.\nМСКдан олинган маълумотларга кўра, маҳаллий вақт билан эрталабки соат 9:00 гача қирғизистонлик сайловчиларнинг қарийб 11 фоизи (310 972 киши) овоз бериб бўлган.\nҚирғизистонда президентлик сайлови хавфсизлик чоралари кучайтирилган тартибда ўтказилмоқда. Сайлов куни хавфсизликни таъминлаш учун 5000 дан зиёд милиция ходими жалб этилган.\nОвоз бериш арафасида Қирғизистон Ички ишлар вазирлиги 300 дан зиёд ноқонуний қурол-аслаҳа мусодара этилганини билдирди.\nБакиев ўзи учун овоз берди


Дунë, 15 январ 2019\n15 октябр 2019, Тошкент вақти: 03:35\nДунёга машҳур университет ими-жимида ўзини россиялик миллиардердан четга олди\nМосквада ўзбек муҳожирлари полиция ходимлари томонидан калтакланди ва таҳқирланди. Москванинг Вешняки полиция бўлими ходимлари мигрантларни “полиция ходимига қаршилик кўрсатганликда” айблаб, 1 минг рубл жаримага тортди.\nҚирғизистон ҳукумати «тупурувчиларга жарима пули»ни озайтирмоқчи\nРоссияликлар Медведевдан норози, Путинга ишончи озаймоқда\nРоссияликларнинг ярмидан кўпи (53 фоиз) ҳукумат истеъфога чиқиши кераклигини билдирмоқда. “Левада-марказ” олиб борган сўровга кўра, 7 фоиз руслар Россия ҳукуматига мутлақо эътирози йўқлигини маълум қилган.\nШҲТ саммитида Шинжондаги мусулмонлар тақдири муҳокама қилинмайди\nҚирғизистон собиқ бош вазирига коррупцияга оид янги айбловлар қўйилди\nТожикистонда фоҳишалар хизмати 25-30% га арзонлади\nРоссия 3,5 йил қамоқда ўтириб чиққан ўзбекистонликни 12 йилга депортация қилишга ҳозирланмоқда. Маҳаллий депортация изоляторида сақланаётган 34 ёшли қўқонлик Соҳиб Содиқов Самарада Россия гражданлари бўлган вояга етмаган 3 нафар фарзанди ва рафиқаси боқувчисиз қолаётганини Озодликка сўзлади.\nМанафорт сўров маълумотларини Россия махсус хизматларига бергани айтилмоқда


Тошкентда коронавирусга чалинган 75 ёшли эркак вафот этди - Daryo\n09:32, 01.08.2020 25991\nТошкентда коронавирусга чалинган 75 ёшли эркак вафот этди\nТошкентда коронавирусга чалинган 75 ёшли эркак вафот этди. Бу ҳақда Соғлиқни сақлаш вазирлиги хабар берди.\nМаълум қилинишича Тошкент шаҳри Сергели туманида яшаган 75 ёшли К.Х.да 26 июль куни COVID-19 инфекцияси тасдиқланган ва оғир ҳолатда Вирусология илмий-текшириш институти клиникаси реанимация бўлимига ётқизилган.\nУнга COVID-19 инфекцияси ўта оғир кечиши, икки томонлама пневмония ташхиси қўйилган. Хасталик ўткир юрак қон-томир ва нафас етишмовчилиги каби асоратлар билан кечган. Шунингдек, юрак ишемик касаллиги, стенокардия, гипертония, артериал гипертензия каби ҳамроҳ касалликлар билан ҳам оғриган.\nСоғлиқни сақлаш вазирлиги ҳисобига кўра, 75 ёшли К.Х. коронавируснинг 142-қурбонига айланди. «Дарё» ҳисоби бўйича коронавирус асоратлари оқибатида вафот этганлар сони 149 нафарни ташкил этмоқда.\nМавзуга доир: Ўзбекистонда 31 июль куни 738 кишида коронавирус аниқланиб, антирекорд янгиланди. Соғайиш бўйича ҳам рекорд қайд этилди\n07:49, 03.10.2020 179131\n15:42, 21.09.2020 92697\n23:48 Бугун 3875\n23:35 Бугун 4080\n23:24 Бугун 4449\n23:06 Бугун 15837\n22:42, 23.10.2020 157575\n20:33, 23.10.2020 124136\n19:56, 24.10.2020 94435\n02:01 Бугун 89620